എടനീർ മഠാധിപതി സ്വാമി കേശവാനന്ദ ഭാരതി സമാധിയായി Swami Keshavanadha Bharathi Passes Away\nSwami Keshavanadha Bharathi Passes Away\nപൗരന്റെ മൗലികാവകാശം ലംഘിക്കുന്നതിനു പാർലമെന്റിനു പരമാധികാരമില്ലെന്ന സുപ്രീം കോടതി വിധി നേടിയെടുത്ത ഹർജിക്കാരനാണ് കേശവാനന്ദ ഭാരതി\nSeptember 06, 2020 07:38:02 am\nകാസർഗോഡ്: എടനീർ മഠാധിപതി സ്വാമി കേശവാനന്ദ ഭാരതി സമാധിയായി. 79 വയസ്സായിരുന്നു. കാസർഗോഡ് എടനീർ മഠത്തിൽവച്ച് ഇന്ന് പുലർച്ചെ ഒരു മണിയോടെയാണ് അന്ത്യം. വർധക്യസഹജമായ അസുഖങ്ങളെ തുടർന്നാണ് മരണം.\nഇഎംഎസ് സർക്കാർ നടപ്പിലാക്കിയ ഭൂപരിഷ്‌കരണ നിയമത്തെ ചോദ്യം ചെയ്‌ത് സുപ്രീം കോടതിയെ സമീപിച്ച വ്യക്തിയാണ് സ്വാമി കേശവാനന്ദ. സ്വതന്ത്ര ഇന്ത്യയിലെ ഏറെ സുപ്രധാനമായ കേസായിരുന്നു ഇത്.\nപൗരന്റെ മൗലികാവകാശം ലംഘിക്കുന്നതിനു പാർലമെന്റിനു പരമാധികാരമില്ലെന്ന സുപ്രീം കോടതി വിധി നേടിയെടുത്ത ഹർജിക്കാരനാണ് കേശവാനന്ദ ഭാരതി. ഭൂപരിഷ്‌കരണ നിയമത്തിനെതിരെ നൽകിയ ഹർജിയിലാണ് ഈ വിധി നേടിയെടുത്തത്. പിൽക്കാലത്ത് പല കോടതി വ്യവഹാരങ്ങളിലും ഈ വിധി പരാമർശിക്കപ്പെട്ടു.\nകേരളസർക്കാരിനെയും മറ്റും എതിർകക്ഷിയാക്കി 1970 മാർച്ച് 21നാണ് സുപ്രീംകോടതിയിൽ ഹർജി സമർപ്പിച്ചത്. സുപ്രീംകോടതിയുടെ ചരിത്രത്തിൽ ഏറ്റവും കൂടുതൽ വാദം നടന്ന കേസാണിത്. 68 ദിവസം വാദം നടന്നു. കേശവാനന്ദ ഭാരതി കേസ് പരാമര്‍ശിച്ചുള്ള ഒട്ടേറെ വിധികള് പിന്നീടുണ്ടായി.\nസ്വത്തവകാശം മൗലികാവകാശമാണോ എന്ന തർക്കം ഈ കേസിൽ പാർലമെന്റിന് ഭരണഘടന ഭേദഗതി ചെയ്യുവാനുള്ള അധികാരത്തെ സംബന്ധിച്ച പരിശോധനയായി പരിണമിച്ചു. ഭരണഘടനയിൽ നിന്നാണ് പാർലമെന്റ് തന്നെ ഉണ്ടാകുന്നത്. അങ്ങനെയുള്ളപ്പോൾ പാർലമെന്റിനു ഭരണഘടന ഭേദഗതി ചെയ്യാൻ സാധിക്കുമോ എന്നതായിരുന്നു ഈ കേസുമായി ബന്ധപ്പെട്ട് ഉയർന്ന പ്രധാന ചോദ്യം.\nഭൂപരിഷ്‌കരണ നിയമപ്രകാരം കാസർഗോഡിന് സമീപമുള്ള എടനീർ മഠത്തിന്റെ സ്വത്തുക്കൾ കേരള സർക്കാർ ഏറ്റെടുത്തതായിരുന്നു കേസിന്റെ ആരംഭം. കേസിൽ വിധി പറഞ്ഞുകൊണ്ട് പൊതുആവശ്യങ്ങൾക്ക് വേണ്ടിയും ഭരണഘടനയുടെ ഭാഗം നാലിൽ പറയുന്ന നിർദേശക തത്വങ്ങളുടെ നടപ്പാക്കലിനായും രാഷ്ട്രത്തിന് സ്വത്തവകാശം എന്ന മൗലികാവകാശത്തിൽ നിയന്ത്രണങ്ങൾ ഏർപ്പെടുത്താമെന്ന് കോടതി വിധിച്ചു. 13 അംഗ ബഞ്ചാണ് കേസിൽ വാദം കേട്ടത്.\nTags: Obituary, Supreme Court\nHoroscope of the Week (September 06 – Sep 12, 2020): ഈ ആഴ്‌ച നിങ്ങള്‍ക്കെങ്ങനെ?


Friday, February 21, 2020 22:28:36 PM\nസ്വന്തം ലേഖകന്: എന്.ഡി.എ ലോക്‌സഭാ കക്ഷി നേതാവായി വീണ്ടും നരേന്ദ്രമോദിയെ തെരഞ്ഞെടുത്തു. എന്.ഡി.എ പാര്‍ലമെന്ററി ബോര്‍ഡ് യോഗത്തിലാണ് മോദിയെ തെരഞ്ഞെടുത്തത്. ഷിരോമണി അകാലി ദള് നേതാവ് പര്‍കാശ് സിങാണ് മോദിയുടെ പേര് നിര്‍ദ്ദേശിച്ചത്. ജെ.ഡി.യു നേതാവ് നിതീഷ് കുമാറും ശിവസേന നേതാവ് ഉദ്ദവ് താക്കറയും അതിനെ പിന്താങ്ങുകയായിരുന്നു.\nമുതിര്‍ന്ന നേതാക്കളായ എല് കെ അദ്വാനി, മുരളീ മനോഹര് ജോഷി, മറ്റ് ഘടകക്ഷി നേതാക്കള് തുടങ്ങിയവര് യോഗത്തില് പങ്കെടുത്തു. എന്.ഡി.എ ഘടകക്ഷികള് ലോക്‌സഭാ കക്ഷി നേതാവായി തെരഞ്ഞെടുത്ത മോദിയെ അഭിനന്ദിച്ചു. ലോക്‌സഭാ കക്ഷി നേതാവായി തെരഞ്ഞെടുത്തതിന് ശേഷം ഭരണഘടനയെ തലതൊട്ട് വന്ദിച്ചു കൊണ്ടാണ് മോദി പ്രസംഗിക്കാന് തുടങ്ങിയത്.\nബി.ജെ.പി 303 സീറ്റുമായി ഒറ്റയ്ക്കു ഭൂരിപക്ഷം നേടിയാണ് ബി.ജെ.പി വീണ്ടും അധികാരത്തിലേറിയത്. കോണ്‍ഗ്രസിനു ലഭിച്ചത് 52 സീറ്റ് മാത്രമാണ്. 23 നാണ് വോട്ടെണ്ണല് നടന്നതെങ്കിലും ചില ബൂത്തുകളിലെ തര്‍ക്കവും വിവിപാറ്റ് എണ്ണലും കാരണം ഫലപ്രഖ്യാപനം വൈകുകയായിരുന്നു.\nഡി.എം.കെ 23 സീറ്റ് നേടിയപ്പോള്, തൃണമൂല് കോണ്‍ഗ്രസ്, വൈ.എസ്.ആര്.സി.പി എന്നിവര് 22 സീറ്റ് വീതം നേടി. ശിവസേന (18), ജെ.ഡി.യു (16), ബി.ജെ.ഡി (12), ബി.എസ്.പി (10) എന്നിവരാണു രണ്ടക്കം കടന്ന മറ്റ് പാര്‍ട്ടികള്. ബി.എസ്.പിയുമായി സഖ്യത്തില് മത്സരിച്ച സമാജ്വാദി പാര്‍ട്ടി നേടിയത് അഞ്ച് സീറ്റ് മാത്രമാണ്. ടി.ആര്.എസ് ഒമ്പതും ടി.ഡി.പി മൂന്നും സീറ്റാണ് നേടിയത്. ആംആദ്മി പാര്‍ട്ടിക്ക് ലഭിച്ചതാകട്ടെ, ഒരു സീറ്റും.\nസി.പി.ഐ.എമ്മിന് മൂന്നും സി.പി.ഐക്ക് രണ്ടും സീറ്റാണു ലഭിച്ചത്. സി.പി.ഐ.എമ്മിന്റെ ഒരു സീറ്റ് കേരളത്തിലും രണ്ട് സീറ്റ് തമിഴ്‌നാട്ടിലുമാണ്. സി.പി.ഐയുടെ രണ്ട് സീറ്റും തമിഴ്‌നാട്ടിലാണ്. സി.പി.ഐ കേരളത്തില് നാല് സീറ്റില് മത്സരിച്ചിരുന്നെങ്കിലും ഒന്നിലും ജയിക്കാനായില്ല.\nലോകം മുഴുവന് ഇന്ത്യയിലെ തിരഞ്ഞെടുപ്പിനെ സസൂക്ഷ്മം വീക്ഷിച്ചിരുന്നുവെന്നും ജനവിധി ലോകത്തെ അത്ഭുതപ്പെടുത്തിയെന്നും നരേന്ദ്ര മോദി. തന്നെ നേതാവായി തിരഞ്ഞെടുത്ത പാര്‍ട്ടിക്കും എന്‍ഡിഎയുടെ അംഗങ്ങള്‍ക്കും നന്ദി അറിയിക്കുന്നുവെന്നും നിങ്ങളോട് കടപ്പെട്ടിരിക്കുന്നുവെന്നും മോദി പറഞ്ഞു.\nപുതിയ യാത്ര ഇവിടെ തുടങ്ങുകയാണ്. മികച്ച വിജയം ഉത്തരവാദിത്തങ്ങള് വര്‍ധിപ്പിക്കുന്നുവെന്നും മോദി പറഞ്ഞു. നമ്മുടെ സേവാ മനോഭാവം ജനങ്ങള് അംഗീകരിച്ചു. അധികാരത്തിന്റെയോ രാഷ്ട്രീയത്തിന്റെയോ പാതയിലൂടെ സഞ്ചരിക്കുമ്പോഴും മറ്റൊരാളെ സഹായിക്കാന് എപ്പോഴും തയ്യാറായിരിക്കണമെന്നും മോദി പറഞ്ഞു.


പാൽമിറ ബയോഫെൻസിങ്ങ്; വനാതിർത്തികളിൽ കെൽപാമനിന്റെ കരിമ്പന ജൈവവേലി, ഇന്ത്യയിൽ ആദ്യം - 24 TIME MEDIA പാൽമിറ ബയോഫെൻസിങ്ങ്; വനാതിർത്തികളിൽ കെൽപാമനിന്റെ കരിമ്പന ജൈവവേലി, ഇന്ത്യയിൽ ആദ്യം - 24 TIME MEDIA\nFeatured, Latest News, Nature, News\nതിരുവനന്തപുരം; വന്യമൃഗങ്ങൾ കൃഷി നശിപ്പിക്കുന്നത് തടയുന്നതിന് ശാശ്വത പരിഹാരമായി വ്യവസായ വകുപ്പ്. കരിമ്പന തൈകള് പ്രത്യേക രീതിയില് നട്ടുവളര്‍ത്തിയുള്ള ജൈവവേലിയാണ് വകുപ്പ് ഒരുക്കിയിരിക്കുന്നത്. പൊതുമേഖലാ സ്ഥാപനമായ കെല്‍പാമാണ് ജൈവവേലി നിർമ്മിക്കുന്നത്. കണ്ണൂരിലെ ആറളം വന്യജീവി സങ്കേതത്തിലെ കൊട്ടിയൂര് വന മേഖലയില് പദ്ധതിക്ക് തുടക്കമായി. വനം നകുപ്പുമായി സഹകരിച്ചാണ് പദ്ധതി നടപ്പാക്കുന്നതെന്ന് മന്ത്രി ഇപി ജയരാജൻ ഫേസ്ബുക്കിൽ പങ്കുവെച്ച കുറിപ്പിൽ പറഞ്ഞു. അദ്ദേഹത്തിന്റെ പോസ്റ്റിന്റെ പൂർണരൂപം വായിക്കം\nവനാതിര്‍ത്തി പ്രദേശങ്ങളില് കാട്ടാനകള് കൃഷി നശിപ്പിക്കുന്ന വാര്‍ത്തകള് നിരന്തരം കേള്‍ക്കാറുണ്ട്. വന്യ മൃഗങ്ങളും മനുഷ്യരും തമ്മിലുള്ള സംഘട്ടനം ഇല്ലാതാക്കാന് ഗവണ്‍മെന്റ് ഫലപ്രദമായ നിരവധി പ്രവര്‍ത്തനങ്ങള് നടത്തുന്നുണ്ട്. വ്യവസായ വകുപ്പിന് കീഴിലെ പൊതുമേഖലാ സ്ഥാപനമായ കെല്‍പാം ഈ പ്രശ്‌നത്തിന് ശാശ്വത പരിഹാരമായി ജൈവവേലി നിര്‍മ്മിക്കുകയാണ്. കരിമ്പന തൈകള് പ്രത്യേക രീതിയില് നട്ടുവളര്‍ത്തിയാണ് ജൈവവേലി ഒരുക്കുന്നത്. കണ്ണൂരിലെ ആറളം വന്യജീവി സങ്കേതത്തിലെ കൊട്ടിയൂര് വന മേഖലയില് പദ്ധതിക്ക് തുടക്കമായി. വനം നകുപ്പുമായി സഹകരിച്ചാണ് പദ്ധതി നടപ്പാക്കുന്നത്.\nപാല്‍മിറ ബയോഫെന്‍സിംഗിലൂടെ ആനകളെ തടയുകയാണ് ലക്ഷ്യം. ശ്രീലങ്കയില് നടപ്പാക്കി വിജയിച്ച മാതൃക പിന്തുടര്‍ന്നാണ് കെല്‍പാം പദ്ധതി ആവിഷ്‌കരിച്ചത്. കൊട്ടിയൂരില് ഒരു കിലോമീറ്റര് നീളത്തില് നാലു വരികളിലായി 4000 തൈകള് പ്രത്യേകരീതിയില് നട്ടുവളര്‍ത്തിയാണ് ജൈവവേലി തീര്‍ക്കുക. ഗുണഭോക്താക്കളായ പ്രദേശവാസികള് തൈകള് പരിപാലിക്കും. ദീര്‍ഘകാലാടിസ്ഥാനത്തില് നടപ്പാക്കുന്ന പദ്ധതിയില്5വര്‍ഷത്തിന് ശേഷം പരിപാലനം ആവശ്യമില്ല. കെല്‍പാമിന്റെ വളര്‍ച്ചയ്ക്കും ഇത് വഴിയൊരുക്കും. കരിമ്പനയില് നിന്ന് ലഭ്യമാകുന്ന നൊങ്ക്, അക്കാനി (നീര), പനം പഴം എന്നിവ കെല്‍പാമിന്റെ ഉല്‍പന്നങ്ങളുടെ പ്രധാന അസംസ്‌കൃത വസ്തുവാണ്. ഒപ്പം പനയോല, പനയോല നാര്, പനം തടി എന്നിവ ഉപയോഗിച്ച് കരകൗശല വസ്തുക്കള്, ഫര്‍ണിച്ചര് എന്നിവ ഉല്‍പാദിപ്പിക്കാനുമാകും. കരിമ്പനകള് മറ്റ് വൃക്ഷങ്ങളെ അപേക്ഷിച്ച് കാര്‍ബണ്‍ഡൈ ഓക്‌സൈഡ് കൂടുതല് ആഗിരണം ചെയ്യുകയും ഓക്‌സിജന് കൂടുതല് പുറത്ത് വിടുകയു ചെയ്യുന്നവയാണ്. അവയുടെ വേരുകള് വളരെ ആഴത്തില് പോകുന്നതിനാല് മണ്ണൊലിപ്പ് തടയുകയും സമീപപ്രദേശങ്ങളിലുള്ള ഭൂഗര്‍ഭജലം ശുദ്ധമാക്കുകയും ചെയ്യുന്നു.\nJ P JAYARAJAN, NEW METHOD, PALMIRA BIO FENCING


ഇന്നലെ വരെ അതിജീവിതയെ അപമാനിച്ച സി.പി.എം നേതാക്കളും അണികളും മാപ്പു പറയണം: കെ.കെ രമ – Chandrika Daily\nBy web desk3Thursday May 26, 2022 14:00 pm\nഈ കേസില് സംശയാസ്പദമായ സന്ദര്‍ഭങ്ങളിലല്ലാതെ സര്‍ക്കാരിനെയോ അന്വേഷണത്തെയോ ഈ നാട്ടിലെ സ്ത്രീകള് വിമര്‍ശിച്ചിട്ടില്ല. എന്നാല് സമീപദിവസങ്ങളിലായി വന്ന വാര്‍ത്തകളും തെളിവുകളും വളരെ ആശങ്കാജനകമായ സ്ഥിതിയാണ് സംജാതമാക്കിയതെന്ന് അവര് പറഞ്ഞു.\nമുഖ്യമന്ത്രിയുമായി കൂടിക്കാഴ്ച നടത്തിയ ശേഷമുള്ള അതിജീവിതയുടെ പ്രതികരണത്തിന്റെ വെളിച്ചത്തില് നേരത്തേ അവരെ അപമാനിച്ച കോടിയേരി ബാലകൃഷ്ണന്, ഇ.പി.ജയരാജന്, എം.എം. മണി തുടങ്ങിയ സി.പി.എം നേതാക്കള് അവരോട് മാപ്പ് പറയേണ്ടതാണെന്ന് കെ.കെ രമ എംഎല്‍എ.\nഈ കേസില് സംശയാസ്പദമായ സന്ദര്‍ഭങ്ങളിലല്ലാതെ സര്‍ക്കാരിനെയോ അന്വേഷണത്തെയോ ഈ നാട്ടിലെ സ്ത്രീകള് വിമര്‍ശിച്ചിട്ടില്ല. എന്നാല് സമീപദിവസങ്ങളിലായി വന്ന വാര്‍ത്തകളും തെളിവുകളും വളരെ ആശങ്കാജനകമായ സ്ഥിതിയാണ് സംജാതമാക്കിയതെന്ന് അവര് പറഞ്ഞു. അന്വേഷണത്തില് അവിശ്വാസം പ്രകടിപ്പിച്ച് അതിജീവിതയുടെ ഹൈക്കോടതിയെ സമീപിക്കാനുണ്ടായ സാഹചര്യം അതാണ്. ആ സാഹചര്യങ്ങളെല്ലാം ഇപ്പോഴും നിലനില്‍ക്കുന്നു. അതേത്തുടര്‍ന്നുണ്ടായ ജനാധിപത്യ സമ്മര്‍ദ്ദങ്ങളാണ് ഇന്നത്തെ കൂടിക്കാഴ്ചയ്ക്ക് പോലും വഴിയൊരുക്കിയതെന്നും വ്യക്തമാക്കി.\nഅതിജീവിതയ്ക്ക് മുഖ്യമന്ത്രിയുടെ വാക്കുകള് മുഖവിലയ്‌ക്കെടുക്കാതെ മുന്നോട്ട് പോവാനാവില്ല. എന്നാല് മുഖ്യമന്ത്രിയുടെ ഒറ്റവാക്കില് മറികടക്കാവുന്ന പിഴവുകളും അനീതികളുമല്ല, നീതിപീഠത്തിന്റെയും സര്‍ക്കാരിന്റെയും പോലീസിന്റെയും ഭാഗത്തു നിന്നുണ്ടായത്. നിതാന്ത പൗരജാഗ്രത ആവശ്യമുളള സ്ഥിതിയില് തന്നെയാണ് കേസ് ഇപ്പോഴും നില്‍ക്കുന്നതെന്ന് രമ ഓര്‍മപ്പെടുത്തി.\nഇന്നലെ വരെ അതിജീവിത തെരെഞ്ഞെടുപ്പ് നാടകം കളിക്കുകയാണെന്ന് പറഞ്ഞ സി.പി.എം നേതാക്കളും സൈബര് അണികളും ഇപ്പോള് മുഖ്യമന്ത്രിക്കും അതിജീവിതയ്ക്കും അഭിവാദ്യം വിളിച്ചു തുടങ്ങും. അതിനു മുമ്പ് കഴിഞ്ഞ ദിവസങ്ങളില് അവരെ അപമാനിച്ചതിന് മാപ്പു പറയുകയാണ് മര്യാദയെന്ന് കെ.കെ.രമ ചൂണ്ടിക്കാട്ടി.


emalayalee.com - ഇവന്മാരെ പത്തലുവെട്ടി അടിക്കണം (ലേഖനം:സാം നിലമ്പള്ളില്)\nമുഖ്യമന്ത്രി പിണറായി വിജയന്റെ നവകേരളസ്വപ്നം പങ്കിടുന്നവരാണ് പ്രവാസി മലയാളികള്, പ്രത്യേകിച്ചും യൂറോപ്പലും അമേരിക്കയിലും ഉള്ളവര്. അദ്ദേഹത്തിന്റെ സ്വപ്നം സാക്ഷാത്കരിക്കാന് എന്തെല്ലാംചെയ്യാനും അവര് തയ്യാറാണ്. വിദേശരാജ്യങ്ങളിലെ നല്ലകാര്യങ്ങളെല്ലാം കണ്ടനുഭവിച്ച് അതില് പങ്കാളികളായി ജീവിക്കുന്ന അവര് ഒന്നോരണ്ടോ വര്‍ഷംകൂടുമ്പോള് മാതൃരാജ്യംകാണാനുള്ള കൊതികൊണ്ട് കേരളത്തില് കാലുകുത്തുമ്പോള് നിരാശാജനകമായ കാഴ്ചകള്‍കണ്ട് അവരുടെ മനംമടുക്കുന്നു. എത്രയുവേഗം തിരിച്ചുപോകാന് അവരുടെ മക്കള് നിര്‍ബന്ധിക്കുന്നു. കൂനകൂടിക്കിടക്കുന്ന മാലിന്യങ്ങളുടെ ദുര്‍ഗന്ധം, ദുര്‍ഘടംപിടിച്ച റോഡുകളിലൂടെയുള്ള കഠിനയാത്ര, എല്ലാമതവിഭാഗങ്ങളും മത്സരിച്ച് നടപ്പാക്കുന്ന ശബ്ദമലിനീകരണം, അട്ടഹസംമുഴക്കിവരുന്ന രാഷ്ട്രീയ ഘോഷയാത്ര, ഇതിനെല്ലാം മേമ്പൊടിയായിട്ട് ആഴ്ചതോറും ആഘോഷിക്കുന്ന ഹര്‍ത്താല്. ഇതെല്ലാമാണ് കേരളമിന്ന്. കെട്ടിക്കിടന്ന മാലിന്യങ്ങളധികവും പ്രളയജലം കടലില്‍കൊണ്ടുപോയി തള്ളി. എന്നാല് ബക്കിയുള്ള മാലിന്യങ്ങളെല്ലാം അവശേഷിക്കയാണ്. നവകേരളത്തെ സൃഷിടിക്കാന് തയ്യാറെടുക്കുന്ന മുഖ്യമന്ത്രി ഇതിനെല്ലാമാണ് പരിഹാരം കണ്ടെത്തേണ്ടത്.\nകേരളം ഒരുനൂറ്റാണ്ടിനിടയില്‍കണ്ട മഹാപ്രളയദുരന്തത്തില് കഷ്ടപ്പെടുന്നവരെ സഹായിക്കാനായി ഒരു രാഷ്ട്രീയക്കാരനേയും കണ്ടില്ലെന്ന് നാട്ടുകാരില്‍ചിലര് പറയുന്നതുകേട്ടു. കോണ്‍ഗ്രസ്സുകാര് വെള്ളക്കുപ്പായവും ധരിച്ച് ചെളിവെള്ളത്തില് ചവിട്ടാതെ കാറില്‍സഞ്ചരിച്ച് ജനങ്ങളുടെ കഷ്ടപ്പാടുകളില് മുതലക്കണ്ണീര്‍പൊഴിച്ചപ്പോള് സിപിഎമ്മുകാര് ദുരിതാശ്വാസ ക്യാമ്പുകളിലേക്ക് അന്യസംസ്ഥാനങ്ങളില്‍നിന്നുവന്ന ഭഷ്യസാധനങ്ങളുംമറ്റും പൂഴ്ത്താനുള്ള ശ്രമത്തിലായിരുന്നു. ഇനി വോട്ടുചോദിക്കാന്‍വരുന്ന രാഷ്ട്രീയക്കാരെ ചൂലുകൊണ്ട് തല്ലിയോടിക്കുമെന്ന് ഒരു പാവപ്പെട്ട സ്ത്രീ പറയുന്നതുകേട്ടു. ജാതിമത രാഷ്ട്രീയ ഭേദമെന്യെ കേരളത്തിലെ യുവജനങ്ങളും മല്‍സ്യത്തൊഴിലാളികളുമാണ് മനുഷ്യജീവന് രക്ഷിക്കാന് രാപ്പകലില്ലാതെ കഠിനപ്രയത്‌നം ചെയ്തത്. കേരളജനതക്ക് അവരോടുള്ള കൃതജ്ഞത പറഞ്ഞറിയിക്കാന് വയ്യാത്തതാണ്.\nഇപ്പോഴിതാ ഹര്‍ത്താലെന്ന പഴയ പ്രഹസമനവുമായി രാഷ്ട്രീയക്കോമാളികള് വീണ്ടും പ്രത്യക്ഷപ്പെട്ടിരിക്കുന്നു. പ്രതിക്ഷേധിക്കാനുള്ള നിങ്ങളുടെ അവകാശത്തെ ചോദ്യംചെയ്യുന്നില്ല. അത് ജനജീവിതം തടസപ്പെടുത്തിക്കൊണ്ട് ആയിരിക്കരുതെന്നുമാത്രം. പെട്രോള്‍വില വര്‍ധിപ്പിച്ച കേന്ദ്രഗവണ്മെന്റിനെ തോല്‍പിക്കാനാണ് സമരം. പെട്രോള്‍വിലവര്‍ധവ് ആഗോളപ്രതിഭാസമാണെന്ന് അറിയാത്തവരല്ല ഇവര്. പൊതുജനങ്ങള് കഴുതകളാണെന്ന് വിശ്വസിക്കുന്ന ഇക്കൂട്ടരുടെ വെറുംരാഷ്ട്രീയ സ്റ്റണ്ടാണ് ഇതൊക്കെ.\nഅന്താരാഷ്ട്ര മാര്‍ക്കറ്റില് കൂഡോയിലിന്റെവില കൂടുമ്പോള് സ്വാഭാവികമായും പെട്രോള്‍വിലയുംകൂടും. നിങ്ങള് ഹര്‍ത്താല് നടത്തിയാല് പെട്രോള്‍വില ഒരു പൈസയെങ്കിലും കുറയുമോ? അപ്പോള് ആര്‍ക്കെതിരായാണ് നിങ്ങളുടെ ഹര്‍ത്താല്? പൊതുജനങ്ങള്‍ക്കെതിരെ. നിങ്ങള് വിചാരിക്കുന്നുണ്ടാകും ഇതുകൊണ്ട് ജനങ്ങളുടെമേലുള്ള രാഷ്ട്രീയസ്വാധീനം വര്‍ധിക്കുമെന്ന്. ഒരുശതമാനംപോലും വര്‍ധിക്കത്തില്ലെന്ന് നിങ്ങള്‍ക്കുതന്നെ അറിയാം. പിന്നെന്തിന് ഇത്തരം രാഷട്രീയ ഭോഷത്തരങ്ങള്. പ്രത്യേകിച്ചും ജനങ്ങള് ദുരിതത്തില്‍നിന്ന് കരകയറാന് പാടുപെടുന്ന ഈ സന്ദര്‍ഭത്തില്. വിദ്യാലയങ്ങള് ദുരിതാശ്വാസ ക്യാമ്പുകളാക്കിയതിനാല് പഠനാവസരം നഷ്ടപ്പെട്ട കുട്ടികളെ വീണ്ടും ശിക്ഷിക്കാനല്ലെ നിങ്ങളുടെ പുറപ്പാട്. നിങ്ങളുടെ ഹര്‍ത്താലുകൊണ്ട് ആര്‍ക്കും ഒരുഗുണവും ഉണ്ടാകുകയില്ല എന്നുമാത്രമല്ല ജനങ്ങളുടെ കഷ്ടപ്പാടുകള് ഒരുഡിഗ്രി കൂട്ടുകയുമാണ്.\nഇപ്പോഴത്തേത് അഖിലേന്ത്യാ പ്രക്ഷോഭമാണെന്ന് നിങ്ങള് പറയുന്നു. മുന്‍പുനടന്ന പല അഖിലേന്ത്യാ ബന്ദുകളും പൂര്‍ണ്ണമായി വിജയിച്ചത് കേരളത്തില് മാത്രമാണ്. മറ്റുസംസ്ഥാനങ്ങളിലൊന്നും അത് ജനജീവിതത്തെ ബാധിച്ചിട്ടില്ല. ഇപ്പോഴത്തേതും അങ്ങനെതന്നെ ആയിരിക്കും. കേരളത്തില് വാട്ട്‌സാപ്പ ഗ്രൂപ്പുകള്‍വരെ ഹര്‍ത്താലുകള് പരീക്ഷിക്കുകയാണ്. ഏത് ഊച്ചാളിപാര്‍ട്ടി വിചാരിച്ചാലും കേരളജീവിതം സ്തംഭിപ്പിക്കാന് സാധിക്കും. ലോകത്തില് മറ്റൊരുരാജ്യത്തും കേട്ടുകേഴ്‌വിപോലുമില്ലാത്ത തെമ്മാടിത്തരമാണ് ഹര്‍ത്തലെന്ന പേരില് നടത്തുന്ന ബന്ദ്. നവകേരളം സ്വപ്നംകാണുന്ന മുഖ്യമന്ത്രി തന്റെപാര്‍ട്ടിയോട് ഇത്തരം പ്രഹസനങ്ങളില്‍നിന്ന് ഒഴിഞ്ഞുനില്‍കാന് പറയണം. ഇടതുപക്ഷം വിചാരിച്ചാല് ഹര്‍ത്താല്‍രഹിക കേരളം സൃഷ്ട്ടിക്കാന് സാധിക്കും. പ്രതിക്ഷേധിക്കാന് വേറെ എത്രയോ മാര്‍ഗങ്ങളുണ്ട്, പൊതുജനങ്ങളെ ബുദ്ധിമുട്ടിക്കാതെ നടപ്പാക്കാന് സാധിക്കുന്നവ. വഴിയാത്രക്കാര്‍ക്ക് ബുദ്ധിമുട്ടണ്ടാക്കാതെ പ്രകടനങ്ങള് നടത്തുക, മീറ്റിങ്ങുകള് സംഘടിപ്പിച്ച് ഘോരഘോരം പ്രസംഗിക്കുക, സെക്രട്ടറിയേറ്റ് പടിക്കലും കളക്ടറേറ്റിന്റെ വാതില്‍കലും സത്യാഗ്രഹം കിടക്കുക, മരണംവരെയായാലും വിരോധമില്ല. ഇതൊക്കെ പരീക്ഷിച്ചുനോക്കരുതോ. തന്റെ സംസ്ഥാനത്ത് സമരങ്ങള് അനുവദിക്കില്ലെന്ന്് ബംഗാള് മുഖ്യമന്ത്രി മമതാ ബാനര്‍ജി പ്രഖ്യപിച്ചിരിക്കയാണ്. പ്രതിപക്ഷ പാര്‍ട്ടികളുടെ ബന്ദില് അവരുടെ പാര്‍ട്ടി സഹകരിക്കില്ല. അതായത് സിപിഎമ്മിന്റേയും കോണ്‍ഗ്രസ്സിന്റേയും വേലകളൊന്നും അവിടെ നടക്കില്ലെന്ന്.\nരാഷ്ട്രീയക്കോമരങ്ങള്‍ക്ക് കുടപിടിക്കാന് നടക്കുന്ന യുവജനങ്ങളോട് ഒന്നുപറയട്ടെ. പ്രളയസമയത്ത് നിങ്ങള്‍ചെയ്ത നിസ്വാര്‍ഥ സേവനംകണ്ട് അഭിമാനിച്ചവരാണ് ഞങ്ങള്. നിങ്ങളുടെ ഒത്തൊരുമ കേരളത്തിന് ഇനിയും ആവശ്യമുണ്ട്. മുഖ്യമന്ത്രിയുടെ നവകേരളസ്പ്നം സാക്ഷാത്കരിക്കാന് നിങ്ങള് മുന്‍പന്തിയില് ഉണ്ടായിരിക്കണം. രാഷ്ട്രീയക്കാര്‍ക്ക് മുദ്രാവാക്യംവിളിച്ചും പോസ്റ്ററൊട്ടിച്ചും ചെലവഴിക്കാനുള്ളതല്ല നിങ്ങളുടെ വിലയേറിയ ജീവിതം. അവര്‍ക്കുവേണ്ടത് രക്തസാക്ഷികളെയാണ്. നിങ്ങളെ ബലികൊടുത്ത് അവര് രക്തസാക്ഷിദിനം ആഘോഷിക്കും, പ്രകടനം നടത്തും, പഞ്ചായത്തുതലത്തിലോ ജില്ലാതലത്തിലോ ഹര്‍ത്താല് നടത്തും. ഒരാഴ്ച കഴിയുമ്പോള് അവര് നിങ്ങളെ മറക്കും. നിങ്ങളുടെ അഛനും അമ്മയും മകനെയോര്‍ത്ത് വര്‍ഷങ്ങളോളം കരയും. അതുകൊണ്ട് ബുദ്ധിയുള്ളവരായിരിക്കുക. നാട്ടില് ഹര്‍ത്താലാഘോഷിക്കാന് വരുന്നവരെ പത്തലുവെട്ടി അടിച്ചോടിക്കാന് നിങ്ങള്‍ക്കാകുമോ?\nഈ നാട്ടിൽ ഞാൻ വന്ന നാൾ തുടങ്ങി.\nഇവിടെ ചെങ്കൊടി സമരമില്ല\nഅലറി വിളിച്ചുള്ള ജാഥയില്ല\nബന്തെന്ന് പറയുന്ന കുന്തമില്ല\nഅയലത്ത്കാരില്ലാത്ത തക്കം നോക്കി\nറോഡിൽ ഇരുന്നുള്ള തൂറ്റലില്ല\nറോഡിൽ നെടുനീളെ തുപ്പാറില്ല\nപട്ടി പശു ആട് കോഴി ഒന്നും\nഅലഞ്ഞു തിരിഞ്ഞു നടക്കാറില്ല'\nഇതുപോലെ എൻ നാടും ആയിരുന്നേൽ\nഎന്ന് ഞാൻ സ്വപനം കണ്ടിരുന്നു\nപത്തല് വെട്ടി അടിക്കുമ്പോലെ\nഭാര്യേടെ ഗർജ്ജനം കേട്ട് ഞാൻ ഉണർന്നു\nപത്തല് വെട്ടി അടിച്ചെന്നാലും\nവാല് കുഴലിൽ കേറ്റിയാലും\nകേരളം ഒരു നാളും ശരിയാകുകില്ല\nസ്വാർത്ഥതയാൽ വിഷലിപ്‌തമായ രക്തം\nകേരള ധമനിയിൽ പാഞ്ഞിടുന്നു\nകടപ്പാടവിടെ പര്സപരം ആർക്കുമില്ല\nചൂഷണമണാ നാടിൻ മുദ്രാവാക്ക്യം\nഎന്റെ നാട് എന്ന് ശരിയായിടുമോ\nപൂവണിയുമോ എന്നേലും എന്റെ സ്വപ്നം?\nസമരങ്ങൾ ബന്തുകൾ ഹർത്താലും ഇല്ലാത്ത\nമാവേലി സ്വപ്നം കണ്ട എന്റെ നാട്.


മുട്ടത്തോട് നിങ്ങള് കരുതുന്ന പോലെ നിസ്സാരനല്ല | Here’s Why You Should Not Throw Away Eggshells - Malayalam BoldSky\n| Published: Wednesday, February 8, 2017, 17:00 [IST]\nപ്രഭാത ഭക്ഷണത്തില് ഓംലെറ്റും മുട്ട പുഴങ്ങിയതും പലര്‍ക്കും ഒഴിച്ച് കൂടാനാവാത്ത വിഭവങ്ങളാണ്. എന്നാല്, ഇവ ഉണ്ടാക്കി കഴിയുമ്പോള് മുട്ടത്തോട് വലിച്ചെറിയുകയാണോ പലരുടെയും പതിവ്. മുട്ടത്തോട് വലിച്ചെറിയും മുമ്പ് അറിയേണ്ട ചില കാര്യങ്ങളുണ്ട്.\nപ്രോട്ടീന്, കാത്സ്യം, ധാതുക്കള് എന്നിവയാല് പോഷക സമ്പുഷ്ടമായ മുട്ട ഓരോ ദിവസവും ലക്ഷകണക്കിനാളുകളാണ് കഴിക്കുന്നത്. എന്നാല്, ഇവരാരെങ്കിലും മുട്ടത്തോടിന്റെ മാഹാത്മ്യം തിരിച്ചറിയുന്നുണ്ടാകുമോ?\nമുട്ടയെ ആവരണം ചെയ്തിരിക്കുന്ന വെറും ഒരു തോടു മാത്രമായി ഇതിനെ കാണരുത്. പൊട്ടി ചെറു കഷ്ണങ്ങളായതിന് ശേഷവും മുട്ടത്തോടിന് നിരവധി ഉപയോഗങ്ങളുണ്ട്. മുട്ടത്തോടിന്റെ ചില ഉപയോഗങ്ങള്.\nകാത്സ്യം സപ്ലിമെന്റ് വീട്ടിലുണ്ടാക്കാം\nനമ്മള് നിസ്സാരമായി വലിച്ചെറിയുന്ന മുട്ടത്തോടിന്റെ 97 ശതമാനം അടങ്ങിയിരിക്കുന്നത് കാത്സ്യം കാര്‍ബൊണേറ്റ് ആണ്. പോള്‍ട്രി സയന്‍സ് സംബന്ധിച്ചുള്ള ഒരു ബ്രസീലിയന് പ്രസിദ്ധീകരണത്തില് 2005 ല് വന്ന ഒരു പഠനത്തിലാണ് ഇക്കാര്യം പറയുന്നത്. എല്ലുകളുടെ ബലത്തിനും എല്ലുകളുമായി ബന്ധപ്പെട്ടുണ്ടാകുന്ന തകരാറുകള് പ്രതിരോധിക്കുന്നതിനും സഹായിക്കുന്ന കാത്സ്യം സപ്ലിമെന്റുകള് തയ്യാറാക്കുന്നതിന് മുട്ടത്തോടുകള് ഉപയോഗിക്കാമെന്ന് നിരവധി ആരോഗ്യ വിദഗ്ധര് പറയുന്നുണ്ട്. മരുന്നു ശാലകളില് നിന്നും സപ്ലിമെന്റുകള് പണം കൊടുത്ത് വാങ്ങുന്നതിന് പകരം ഒട്ടും ചെലവില്ലാത്ത ഈ മാര്‍ഗം തിരഞ്ഞെടുക്കാം.\nധാതുസമ്പുഷ്ടമാക്കുന്ന ടൂത്ത് പേസ്റ്റ്\nപല്ലിന്റെ പുറമെയുള്ള തിളങ്ങുന്ന കട്ടിയുള്ള പദാര്‍ത്ഥമാണ് ഇനാമല്. പല്ലുകള് ദുര്‍ബലമാകുന്നതില് നിന്നും നശിക്കുന്നതില് നിന്നും സംരക്ഷണം നല്‍കുന്ന ഇനാമല് ധാതുക്കളാലാണ് രൂപപ്പെട്ടിരിക്കുന്നത്. പതിവായി മധുരപലഹാരങ്ങളും കഫൈന് അടങ്ങിയ പാനീയങ്ങളും ജങ്ക് ഫുഡും മറ്റും കഴിക്കുകയാണെങ്കില് വായിലെ ബാക്ടീരിയ കാര്‍ബോഹൈഡ്രേറ്റും പഞ്ചസാരയും ആയി പ്രവര്‍ത്തിച്ച് ആസിഡ് ഉത്പാദിപ്പിക്കും . ഇത് ക്രമേണ പല്ലിന്റെ ഇനാമലിനെയും ഇതിലെ അവശ്യ ധാതുക്കളെയും നശിപ്പിക്കും.\nനിങ്ങള്‍ക്ക് ഒരു തോട്ടമുണ്ടെങ്കില് മണ്ണിനെ സമ്പുഷ്ടമാക്കാന് കാര്‍ഷികാവശ്യത്തിനുള്ള കുമ്മായം ഉപയോഗിക്കുന്നുണ്ടാവും . മണ്ണിന്റെ അമ്ലത കുറയ്ക്കാന് സഹായിക്കുന്ന കുമ്മായത്തിലെ പ്രധാന ഘടകം കാത്സ്യം കാര്‍ബൊണേറ്റ് ആണ്. മുട്ടയുടെ തോടില് 97 ശതമാനം അടങ്ങിയിരിക്കുന്നത് കാത്സ്യം കാര്‍ബൊണേറ്റ് ആണ്. ഇതിന് പുറമെ ഫോസ്ഫറസ്, മഗ്നീഷ്യം, സോഡിയം, പൊട്ടാസ്യം പോലുള്ള ധാതുക്കളും ഇതില് അടങ്ങിയിട്ടുണ്ട്.\nകാപ്പിയുടെ കയ്പ്പും അമ്ലതയും കുറയ്ക്കും\nകാപ്പി ഉണ്ടാക്കുമ്പോള് മുട്ടത്തോട് ഉപയോഗിക്കുന്നത് അസാധാരണമായി തോന്നും.എന്നാല്, കാപ്പിക്കുരുവിന്റെ കയ്പ് കുറയ്ക്കാന് പണ്ട് ഉപയോഗിച്ചിരുന്ന വിദ്യകളില് ഒന്നാണിത്. മുട്ടത്തോടില് അടങ്ങിയിട്ടുള്ള ആള്‍ക്കലൈന് സ്വഭാവമുള്ള കാത്സ്യം കാര്‍ബൊണേറ്റ് കാപ്പിയുടെ അസിഡിറ്റിയോട് പൊരുതും, അങ്ങനെ സ്വാദില് മാറ്റം വരുത്തി കയ്പ്പ് കുറയ്ക്കും .\nഇതിന് പുറമെ അസിഡിറ്റിയില് കുറവ് വരുത്തുന്നത് ആരോഗ്യത്തിന് കൂടുതല് ഗുണകരവുമാകും. മുട്ടത്തോട് പൊടിയാക്കിയത് ഒരു ടീസ്പൂണ് കാപ്പിക്കുരുവിന്റെ കൂടെയിട്ടതിന് ശേഷം കാപ്പി സാധാരണ പോലെ ഉണ്ടാക്കുക. ഉപയോഗിച്ചതിന് ശേഷം ഈ മിശ്രിതം നിങ്ങളുടെ തോട്ടത്തിലെ മണ്ണില് വളമായും ഉപയോഗിക്കാം.\nകപ്പിലെ ചായ കറ നീക്കം ചെയ്യാം\nഏറെ നാള് ചായയും കാപ്പിയും എടുക്കുന്ന കപ്പിലും മൊന്തകളിലും അവയുടെ കറ കാണപ്പെടുക പതിവാണ്. പലരും ഇത്തരം പാത്രങ്ങള് ഉപേക്ഷിക്കുകയാണ് പതിവ്, എന്നാല് ചിലരത് കൈവശം വയ്ക്കും, കറയുണ്ടെന്നു കരുതി വെറുതെ കളയാനുള്ള മടി കാരണവും വൈകാരികമായ താല്‍പര്യങ്ങള് മൂലവും ആയിരിക്കും ഇത്.\nകുട്ടികളുടെ അറിവിനും വിനോദത്തിനും\nനിങ്ങള്‍ക്ക് കുട്ടികളുണ്ടെങ്കില്, അല്ലെങ്കില് മറ്റ് കുട്ടികളെ നിങ്ങള്‍ക്ക് പരിചരിക്കേണ്ടി വരികയാണെങ്കില് അതുമല്ല നിങ്ങള് ഒരു ടീച്ചര് ആണെങ്കില് മുട്ടത്തോട് നിങ്ങള്‍ക്ക് ക്രിയാത്മകമായി ഉപയോഗിക്കാന് കഴിയും . കുട്ടികളെമ്പോഴും എന്തെങ്കിലും ചെയ്തു കൊണ്ടിരിക്കാന് ഇഷ്ടപ്പെടുന്നവരാണ്. മുട്ടത്തോട് അതിനായി വളരെ നന്നായി ഉപയോഗിക്കാന് കഴിയും.\nRead more about: egg home garden improvement മുട്ട വീട് തോട്ടം പൊടിക്കൈ


യുവേഫാ ചാംപ്യന്‍സ് ലീഗ് ഫുട്ബോളില് കരുത്തരുടെ മുന്നേറ്റം | Manchester City | Football\nയുവേഫാ ചാംപ്യന്‍സ് ലീഗ് ഫുട്ബോളില് കരുത്തരുടെ മുന്നേറ്റം\nസ്വന്തം ലേഖകൻ December 07, 2017 12:37 PM IST\nയുവേഫാ ചാംപ്യന്‍സ് ലീഗ് ഫുട്ബോളില് കരുത്തരുടെ മുന്നേറ്റം. മാഞ്ചസ്റ്റര് സിറ്റിയെ അട്ടിമറിച്ച് ഷക്തർ ഞെട്ടിച്ചപ്പോൾ ടോട്ടനത്തിനും റയല് മഡ്രിഡും വിജയം നേടി. സ്പാര്‍ട്ടകിനെ ലിവര്‍പൂള് എതിരില്ലാത്ത എഴുഗോളിന് തകർത്തു.\nമാന്‍ഞ്ചസ്റ്റര് സിറ്റി ആരാധകര്‍ക്ക് അപ്രതീക്ഷിത തോല്‍വിയില് നിന്ന് കരകയറാന് ഇതു വരെ ആയിട്ടില്ല . ഒന്നിനെതിരെ രണ്ടുഗോളുകള്‍ക്കാണ് വമ്പന്‍മാരെ ഷക്തര് അടിയറവ് പറയിപ്പിച്ചത്. ഷക്തറിനായി ബര്‍ണാഡും ഗോണ്‍സാല്‍വസ് ഡോസ് സാന്റോയും സിറ്റിയുടെ വലകുലുക്കി. സെര്‍ജിയോ അജീറോയുടെ വകയായിരുന്നു സിറ്റിയുടെ ആശ്വാസഗോള്. മറ്റൊരുമല്‍സരത്തില് അപോളിനെ എതിരില്ലാത്ത മൂന്നുഗോളുകള്‍ക്കാണ് ടോട്ടനം പരാജയപ്പെടുത്തിയത്.\nഡോര്‍മുണ്ടിനെ രണ്ടിനെതിരെ മൂന്നുഗോളുകള്‍ക്ക് പരാജയപ്പെടുത്തി റയല് മഡ്രിഡും മുന്നേറി. റയലിനായി മയോറലും റൊണാള്‍ഡോയും വാസ്ക്യൂവും ഒരോഗോളുകള് വീതം നേടി. സ്പാര്‍ട്ടകിനെതിരെ ഗോള്‍മഴ തീര്‍ത്തായിരുന്നു ലിവര്‍പൂളിന്റെ വിജയം. മറുപടിയില്ലാത്ത എഴുഗോളുകള്‍ക്കാണ് ലിവര്‍പൂള് സ്പാര്‍ട്ടകിനെ തറപറ്റിച്ചത്. ഫിലിപ്പീ കൗട്ടിന്‍ഹോ മൂന്നുഗോളുകള്‍ക്ക് ഉടമയായപ്പോള് സാഡിയോ മാനീയോ ഇരട്ടഗോള് നേടി.


കേരളത്തില് കോവിഡ് വീണ്ടും ഉയരുന്നു; 142 പേര് കൂടി മരിച്ചു |Kerala covid news update july 6\nHome News Kerala കേരളത്തില് കോവിഡ് വീണ്ടും ഉയരുന്നു; 142 പേര് കൂടി മരിച്ചു\nകേരളത്തില് കോവിഡ് വീണ്ടും ഉയരുന്നു; 142 പേര് കൂടി മരിച്ചു\nJuly 6, 2021, 6:06 pm\nതിരുവനന്തപുരം: കേരളത്തില് ഇന്ന് 14,373 പേര്‍ക്ക് കോവിഡ് സ്ഥിരീകരിച്ചു. മലപ്പുറം 2110, കൊല്ലം 1508, എറണാകുളം 1468, കോഴിക്കോട് 1425, തൃശൂര് 1363, പാലക്കാട് 1221, തിരുവനന്തപുരം 1115, കണ്ണൂര് 947, ആലപ്പുഴ 793, കോട്ടയം 662, കാസര്‍ഗോഡ് 613, പത്തനംതിട്ട 511, വയനാട് 362, ഇടുക്കി 275 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,31,820 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.9 ആണ്. കഴിഞ്ഞ ദിവസങ്ങളിലുണ്ടായ 142 മരണങ്ങളാണ് കോവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 13,960 ആയി.\nസംസ്ഥാനത്തെ വിവിധ ജില്ലകളിലായി 3,84,439 പേരാണ് ഇപ്പോള് നിരീക്ഷണത്തിലുള്ളത്. ടി.പി.ആര്. 6ന് താഴെയുള്ള 143, ടി.പി.ആര്. 6നും 12നും ഇടയ്ക്കുള്ള 510, ടി.പി.ആര്. 12നും 18നും ഇടയ്ക്കുള്ള 293, ടി.പി.ആര്. 18ന് മുകളിലുള്ള 88 എന്നിങ്ങനെ തദ്ദേശ സ്വയംഭരണ പ്രദേശങ്ങളാണുള്ളത്.\nPrevious articleഹജ്ജ് തീര്‍ഥാടകര്‍ക്ക് കോവിഡ് വാക്‌സിനു പുറമേ മറ്റ് കുത്തിവയ്പ്പുകള് വേണ്ട\nNext articleസൗദിയില് ഇന്ന് 16 കോവിഡ് മരണം; റിയാദില് പുതിയ കേസുകള് വര്‍ധിക്കുന്നു


പതിനെട്ട് വയസ്സിന് മുകളിലുള്ള മുഴുവൻ പേർക്കും ഈ വർഷം വാക്സിൻ നൽകാനാകുമോ, ആശങ്കയിൽ കേന്ദ്രം! | Can all people over the age of 18 be vaccinated this year?\nപതിനെട്ട് വയസ്സിന് മുകളിലുള്ള മുഴുവൻ പേർക്കും ഈ വർഷം വാക്സിൻ നൽകാനാകുമോ, ആശങ്കയിൽ കേന്ദ്രം!\nപതിനെട്ട് വയസ്സിനു മുകളിലുള്ള മുഴുവൻ പേർക്കും ഈ വർഷം തന്നെ വാക്സീൻറെ രണ്ട് ഡോസും നൽകുമെന്നായിരുന്നു കേന്ദ്രത്തിൻറെ ഇതുവരെയുള്ള അവകാശവാദം. എന്നാൽ പതിനെട്ട് വയസ്സിനു മുകളിലുള്ളവരിൽ 26 കോടി പേർ ആദ്യ ഡോസ് പോലും സ്വീകരിച്ചിട്ടില്ല.\nDelhi, First Published Oct 9, 2021, 4:24 PM IST\nദില്ലി: പതിനെട്ട് വയസ്സിനു മുകളിലുള്ള മുഴുവൻ പേർക്കും ഈ വർഷം വാക്സീൻ (Vaccine) നൽകുമെന്ന കേന്ദ്രത്തിന്റെ ലക്ഷ്യം സാധ്യമാകില്ലെന്ന് ആശങ്ക. കൊവിഷീൽഡിൻറെ (Covishield) ഡോസുകൾക്കിടയിലെ ഇടവേള കുറച്ചില്ലെങ്കിൽ പതിനെട്ട് വയസ്സിനു മുകളിലുള്ള മുഴുവൻ പേർക്കും ഡിസംബറിനുള്ളിൽ വാക്സിനേഷൻ പൂർത്തിയാക്കാൻ കഴിയില്ല. അതേസമയം യുകെയ്ക്ക് പുറമെ കൂടുതൽ രാജ്യങ്ങൾ ഇന്ത്യയുടെ വാക്സിൻ സർട്ടിഫിക്കറ്റ് (Vccine Certificate) അംഗീകരിച്ചു.\nപതിനെട്ട് വയസ്സിനു മുകളിലുള്ള മുഴുവൻ പേർക്കും ഈ വർഷം തന്നെ വാക്സീൻറെ രണ്ട് ഡോസും നൽകുമെന്നായിരുന്നു കേന്ദ്രത്തിൻറെ ഇതുവരെയുള്ള അവകാശവാദം. എന്നാൽ പതിനെട്ട് വയസ്സിനു മുകളിലുള്ളവരിൽ 26 കോടി പേർ ആദ്യ ഡോസ് പോലും സ്വീകരിച്ചിട്ടില്ല. രാജ്യത്ത് വിതരണം ചെയ്യുന്നതിൽ 11 ശതമാനം മാത്രമാണ് കൊവാക്സീനുള്ളത്. ഭൂരിഭാഗം പേരും സ്വീകരിക്കുന്നത് കൊവിഷീൽഡ് വാക്സീനാണ്. കൊവിഷീൽഡിൻറെ ഇരു ഡോസുകൾക്കിടയിലെ ഇടവേള പന്ത്രണ്ട് ആഴ്ച്ചയും. വർഷം തീരാൻ ഇനി പന്ത്രണ്ട് ആഴ്ച്ചകൾ മാത്രം ബാക്കിനിൽക്കെ കുറഞ്ഞത് 25 ശതമാനം പേർക്കെങ്കിലും ഈ വർഷം വാക്സിനേഷൻ പൂർത്തിയാക്കാൻ കഴിയില്ല.\nനിലവിൽ വാക്സിൻ വിതരണം ചെയ്ത കണക്ക് പ്രകാരം ഉത്തർപ്രദേശ്, ബംഗാൾ, ബിഹാർ, മഹാരാഷ്ട്ര, തമിഴ്നാട് എന്നിവടങ്ങളിൽ ജനസംഖ്യയുടെ മൂന്നിൽ ഒരു ഭാഗത്തിന് ഈ വർഷം വാക്സീനേഷൻ പൂർത്തിയാക്കാൻ ആയേക്കില്ല. കേരളത്തിൽ ഏഴു ശതമാനത്തോളം പേർക്ക് ഈ വർഷം രണ്ട് ഡോസ് വാക്സീൻ സ്വീകരിക്കാൻ കഴിയില്ല. അതേ സമയം യുകെ ഇന്ത്യയിൽ നിന്നുള്ള യാത്രകാർക്ക് ഇളവ് അനുവദിച്ചതിന് പിന്നാലെ ഹംഗറി സർബിയ തുടങ്ങിയ രാജ്യങ്ങളും ഇന്ത്യയുടെ വാക്സീൻ സർട്ടിഫിക്കറ്റ് അംഗീകരിച്ചു. വാക്സീൻ സർട്ടിഫിക്കറ്റ് അംഗീകാരത്തിനായി ഇന്ത്യ പല രാജ്യങ്ങളുമായും ചർച്ച തുടങ്ങി. ബ്രിട്ടീഷ് യാത്രക്കാർക്ക് ഇന്ത്യ ഏർപ്പെടുത്തിയ ക്വാറൻറീൻ നിബന്ധന ഇന്ന് പിൻവലിച്ചേക്കും.


കുട്ടനാട്ടില് എക്കല് നീക്കം ചെയ്യുന്ന പ്രവര്‍ത്തനങ്ങള് അവസാന ഘട്ടത്തില്\nആലപ്പുഴ: കുട്ടനാട് താലൂക്കിലെ വിവിധ ജലാശയങ്ങളില് അടിഞ്ഞുകൂടിയ എക്കലും മാലിന്യങ്ങളും നീക്കി നീരൊഴുക്ക് സുഗമമാക്കുന്ന നടപടികള് അന്തിമ ഘട്ടത്തില്. നവംബര് 16ന് മേഖല സന്ദര്‍ശിച്ച് സ്ഥിതിഗതികള് വിലയിരുത്തിയതിനെത്തുടര്‍ന്ന് ജില്ലാ കളക്ടര് എ. അലക്‌സാണ്ടര് പുറപ്പെടുവിച്ച ഉത്തരവുകളുടെ അടിസ്ഥാനത്തിലാണ് അടിയന്തര നടപടികള്‍ക്ക് തുടക്കം കുറിച്ചത്.\nകിടങ്ങറയില് എ.സി. കനാല് തുടങ്ങുന്ന ഭാഗം, വെളിയനാട് പഞ്ചായത്തിലെ നാല്‍പ്പതാംകളം, പുഞ്ചപ്പിടാരംചിറ, തുരുത്തേല് ചിറ, ആക്കൂത്തറ മേഖലകളിലുമാണ് എക്കല് അടിഞ്ഞതിനെത്തുടര്‍ന്ന് വെള്ളത്തിന്റെ ഒഴുക്ക് തടസപ്പെട്ടത്. ചില മേഖലകളില് ഒഴുക്ക് പൂര്‍ണമായും നിലച്ചിരുന്നു.\nഎ.സി. കനാല് ഉള്‍പ്പെടെയുള്ള മേഖലകളിലെ പ്രവര്‍ത്തനങ്ങള് പൂര്‍ത്തിയായതോടെ അപ്പര്‍കുട്ടനാട് മേഖലയില് നീരൊഴുക്ക് സുഗമമായി.\nജലസേചന വകുപ്പ് യന്ത്രസഹായത്തോടെ നീക്കം ചെയ്ത എക്കല് സമീപ മേഖലകളില് പാടശേഖര ബണ്ടുകള് നിര്‍മിക്കാനാണ് ഉപയോഗിക്കുക. കുട്ടനാട് തഹസില്‍ദാര് ടി.ഐ. വിജയസേനന്റെ മേല്‍നോട്ടത്തിലാണ് നടപടികള്.\nഅജയ്യം, ജൈവീകം പദ്ധതികളുടെ ഉദ്ഘാടനം ഇന്ന്\nവായനയുടെ ഡിജിറ്റല് ലോകത്തേക്ക് വാതില് തുറന്ന് രാമപുരം സ്‌കൂള്\nകൃഷി നാശം; അപേക്ഷകളില് നടപടികള് വേഗത്തിലാക്കണമെന്ന് മന്ത്രി പി. പ്രസാദ്\nഎല്ലാവര്‍ക്കും ഭക്ഷണം ഉറപ്പാക്കാന് കൂടുതല് ഗ്രൂവല് സെന്ററുകള് തുറക്കും


യുഎഇ 2020 എക്സ്‍പോയില് പങ്കെടുക്കാന് സ്വിറ്റ്‍സര്‍ലന്‍ഡ്\nയുഎഇയുടെ വികസന കുതിപ്പിന് കരുത്തേകുമെന്ന് കരുതുന്ന എക്സ്പോ 2020യില് പങ്കെടുക്കുന്നത് സംബന്ധിച്ച കരാറില് സ്വിറ്റ്സര്‍ലാന്‍റ് ഒപ്പിട്ടു.\nയുഎഇയുടെ വികസന കുതിപ്പിന് കരുത്തേകുമെന്ന് കരുതുന്ന എക്സ്പോ 2020യില് പങ്കെടുക്കുന്നത് സംബന്ധിച്ച കരാറില് സ്വിറ്റ്സര്‍ലാന്‍റ് ഒപ്പിട്ടു. എക്സ്പോ 2020 ദുബൈ ഹയര്‍കമ്മിറ്റി ചെയര്‍മാനും ദുബൈ സിവില് ഏവിയേഷന് അതോറിറ്റി- എമിറേറ്റ്സ് ഗ്രൂപ്പ് ചെയര്‍മാനുമായ ശൈഖ് അഹ്മദ് ബിന് സഈദ് അല് മക്തൂമും യുഎഇയിലെ സ്വിറ്റ്സര്‍ലന്‍ഡ് അംബാസഡര് മയ ടിസാഫിയും തമ്മിലാണ് കരാര് ഒപ്പുവെച്ചത്.\nഎക്സ്പോയില് പങ്കെടുക്കാന് ഔദ്യോഗികമായി താല്‍പര്യം പ്രകടിപ്പിക്കുന്ന ആദ്യ രാജ്യം കൂടിയായി സ്വിറ്റ്സര്‍ലന്‍ഡ് മാറി. എക്സ്പോ 2020 ല് പങ്കെടുക്കുന്നത് സംബന്ധിച്ച് സ്വിസ് ഫെഡറല് കൗണ്‍സില് കഴിഞ്ഞയാഴ്ചയാണ് തീരുമാനമെടുത്തത്. 5.7 കോടി ദിര്‍ഹം ചെലവില് എക്സ്പോ വേദിയില് സ്വിസ് പവലിയന് നിര്‍മിക്കാനും അനുമതി നല്‍കി. ഗള്‍ഫ് മേഖലയിലെ പ്രമുഖ സാമ്പത്തിക- രാഷ്ട്രീയ ശക്തിയായ യുഎഇയില് നടക്കുന്ന എക്സ്പോയില് പങ്കെടുക്കുന്നത് സ്വിറ്റ്സര്‍ലന്‍ഡിന് പുത്തന് അവസരങ്ങള് തുറക്കുമെന്ന് ഫെഡറല് കൗണ്‍സില് വിലയിരുത്തി. പുനരുപയോഗ ഊര്‍ജം, ഗതാഗതം, പരിസ്ഥിതി മേഖലകളില് നവീന പദ്ധതികള്‍ക്ക് എക്സ്പോ വഴിയൊരുക്കുമെന്നും കൗണ്‍സില് അഭിപ്രായപ്പെട്ടു. വേള്‍ഡ് എക്സ്പോ സംഘാടകരായ ബ്യൂറോ ഇന്റര്‍നാഷണല് ദസ് എക്സ്പോസിഷന്‍സിന്റെ സ്ഥാപക അംഗമായ സ്വിറ്റ്സര്‍ലന്‍ഡ് ഇതുവരെ നടന്ന പ്രധാന എക്സ്പോകളിലെല്ലാം പങ്കെടുത്തിട്ടുണ്ട്.\nമികച്ച ഭാവി സൃഷ്ടിക്കാനുള്ള ഒത്തുചേരലായ എക്സ്പോയില് സ്വിറ്റ്സര്‍ലന്‍ഡ് പങ്കെടുക്കാന് തീരുമാനിച്ചതില് സന്തോഷമുണ്ടെന്ന് ശൈഖ് അഹ്മദ് ബിന് സഈദ് അല് മക്തൂം പറഞ്ഞു. എക്സ്പോയില് പങ്കെടുക്കാന് തീരുമാനിച്ചതിലൂടെ യുഎഇയും സ്വിറ്റ്സര്‍ലന്‍ഡും തമ്മിലുള്ള ബന്ധം ശക്തമാകുമെന്ന് പ്രതീക്ഷിക്കുന്നതായി സ്വിസ് അംബാസഡര് മയ ടിസാഫി അഭിപ്രായപ്പെട്ടു. 2020 ഒക്ടോബര് മുതല് 2021 ഏപ്രില് വരെയാണ് എക്സ്പോക്ക് ദുബൈ ആതിഥ്യം വഹിക്കുന്നത്. 180ഓളം രാജ്യങ്ങള് എക്സ്പോയില് പങ്കെടുക്കും. 2.5 കോടി സന്ദര്‍ശകര് എത്തുമെന്ന് പ്രതീക്ഷിക്കുന്നു.\nDubai Expo 2020Switzerlanduae 2020 expo


ലഷ്കർ തൊയ്ബയുമായി ബന്ധമെന്ന് സംശയം: കേരളത്തിലും തമിഴ്നാട്ടിലുമായി നാലുപേർ കസ്റ്റഡിയിൽ | Four Suspects Detained in Kerala Tamil Nadu for Helping LeT Terrorists Infiltrate Security Beefed Up– News18 Malayalam\nആറ് ലഷ്കർ ഇ തൊയ്ബ ഭീകരർ ശ്രീലങ്കയിൽ നിന്ന് കടൽമാർഗം എത്തിയെന്ന റിപ്പോർട്ടുകളുടെ അടിസ്ഥാനത്തിൽ കേരളത്തിലും തമിഴ്നാട്ടിലും കനത്ത ജാഗ്രത തുടരുകയാണ്\nUpdated: August 24, 2019, 8:13 PM IST\nകോയമ്പത്തൂർ റെയിൽവേ സ്റ്റേഷനിൽ പരിശോധന നടത്തുന്ന പൊലീസുകാർ\nതിരുവനന്തപുരം: ഭീകര സംഘടനയായ ലഷ്കർ ഇ തൊയ്ബയുമായി ബന്ധമുണ്ടെന്ന് സംശയിക്കുന്നയാളെ പൊലീസ് കസ്റ്റഡിയിലെടുത്തു. കൊടുങ്ങല്ലൂർ സ്വദേശി അബ്ദുൾ ഖാദർ റഹീമിനെയാണ് പൊലീസ് കസ്റ്റഡിയിലെടുത്തത്. എറണാകുളം സി ജെ എം കോടതിയിൽ കീഴടങ്ങിയതോടെയാണ് ഇയാളെ പൊലീസ് കസ്റ്റഡിയിലെടുത്തത്. കഴിഞ്ഞ കുറച്ചുദിവസങ്ങൾക്ക് മുൻപാണ് ഇയാൾ ബഹ്റെയിനിൽ നിന്ന് മടങ്ങിയത് എന്നാണ് ലഭിക്കുന്ന വിവരം. ഇയാളുമായി ബന്ധമുള്ള മറ്റൊരാളും പൊലീസിന്റെ നിരീക്ഷണത്തിലാണ്.\nഭീകരവാദികളുമായി ബന്ധമുണ്ടെന്ന് സംശയിക്കുന്ന മൂന്നുപേരെ തമിഴ്നാട്ടിൽ നിന്ന് കസ്റ്റഡിയിലെടുത്തിട്ടുണ്ട്. ഇവരെ രഹസ്യ സങ്കേതത്തിൽ ചോദ്യം ചെയ്തുവരികയാണെന്നാണ് പൊലീസ് നൽകുന്ന വിവരം. ശ്രീലങ്കയിൽ നിന്ന് കടൽ‌മാർഗം ആറ് ലഷ്കർ ഇ തൊയ്ബ പ്രവർത്തകർ ഇന്ത്യയിലെത്തിയെന്നും ഇവർ വിവിധ നഗരങ്ങളിലേക്ക് പോയെന്നുമുള്ള റിപ്പോർട്ടുകളുടെ പശ്ചാത്തലത്തിൽ കനത്ത ജാഗ്രത തുടരുകയാണ്.\nമോഷ്ടിച്ചത് 30 ലാപ് ടോപ്പുകൾ; ആന്ധ്രാപ്രദേശ് മുൻ സ്പീക്കറുടെ മകനെതിരെ ഗുരുതര കുറ്റാരോപണം\nകോയമ്പത്തൂർ ജില്ലയുടെ വിവിധ ഭാഗങ്ങളിൽ പൊലീസ് കർശന നിരീക്ഷണമാണ് നടത്തുന്നത്. ജാഗ്രത പാലിക്കണമെന്ന് ജില്ലാ പൊലീസ് മേധാവികൾക്ക് സംസ്ഥാന പൊലീസ് മേധാവി ലോക്നാഥ് ബെഹ്റ നിർദേശം നൽകി. റെയിൽവേ സ്റ്റേഷനുകൾ, ബസ് സ്റ്റേഷനുകൾ, വിമാനത്താവളങ്ങൾ, പൊതുജനങ്ങൾ കൂടുതലായി എത്തുന്ന മറ്റ് പൊതുഇടങ്ങൾ എന്നിവിടങ്ങളിലെല്ലാം കർശന സുരക്ഷ ഏർപ്പെടുത്തിയിട്ടുണ്ട്.\n'കേരളത്തിൽ കഴിഞ്ഞ വ്യാഴാഴ്ച വൈകിട്ട് മുതൽ കടുത്ത ജാഗ്രത തുടരുകയാണ്. കേരള- തമിഴ്നാട് അതിർത്തിയിലും നിരീക്ഷണ സംവിധാനങ്ങൾ ശക്തിപ്പെടുത്തി. പ്രത്യേകിച്ച് പാലക്കാട്, തൃശൂർ, എറണാകുളം ജില്ലകളിൽ'- പൊലീസ് വൃത്തങ്ങൾ അറിയിച്ചു.


it payyanur: ഗ്നു / ലിനക്സില് കമാന്‍ഡ് ലൈന് ടൂളുകള്\nഗ്നു / ലിനക്സില് കമാന്‍ഡ് ലൈന് ടൂളുകള്\nഉബുണ്ടുവില് GUI (Graphical User Interface) ഉപയോഗിച്ചാണ് സാധാരണയായി നാം കാര്യങ്ങളെല്ലാം ചെയ്യാറുള്ളത്. എന്നാല് ഇവയെല്ലാം കമാന്‍ഡ് ലൈന് ഉപയോഗിച്ച് വളരെ എളുപ്പത്തിലും വേഗത്തിലും ചെയ്യാന് സാധിക്കും. പലപ്പോഴും അഡ്വാന്‍സ്ഡ് ഉപയോക്താക്കള് മാത്രം ഉപയോഗിക്കുന്ന സംവിധാനമാണ് കമാന്‍ഡ് ലൈന് എന്നൊരു പേരുദോഷമുണ്ട്. എന്നാല് സാധാരണ ഉപയോക്താക്കള്‍ക്കും വളരെ എളുപ്പത്തില് ഇത് ഉപയോഗിക്കാവുന്നതേയുള്ളൂ. എന്നുമാത്രമല്ല ഗ്നു/ലിനക്‌സ് വളരെ ഫലപ്രദമായി പ്രയോജനപ്പെടുത്താനുതകുന്ന സംവിധാനവും കമാന്‍ഡ് ലൈന് തന്നെയാണ്.\nസാധാരണ ഉപയോക്താക്കള്‍ക്ക് പ്രയോജനപ്പെടുത്താവുന്ന ചില അടിസ്ഥാന കമാന്‍ഡുകള് ഈ ലക്കത്തില് പരിചയപ്പെടുത്തുന്നു.\nഎന്താണ് കമാന്‍ഡ് ലൈന് ഇന്റര്‍ഫേസ് (CLI)?\nഗ്നു/ലിനക്‌സില് കമാന്‍ഡ് ലൈന് ഇന്റര്‍ഫേസ് എന്നത് ടെര്‍മിനലാണ്. ടെക് വിദ്യയില് മുമ്പ് എഴുതിയ പല ലേഖനങ്ങളിലും ടെര്‍മിനലില് ഒട്ടേറെ കമാന്‍ഡ് ലൈന് കമാന്‍ഡുകള് നല്കിയത് നിങ്ങള് ഓര്‍ക്കുമല്ലോ. ഇനി ടെര്‍മിനല് തുറക്കാം. ഇതിനായി Applications -> Accessories -> Terminal എടുത്താല് മതി.\nഇപ്പോള് നിങ്ങളുടെ സിസ്റ്റത്തിലെ യൂസറിന്റെയും ഹോസ്റ്റിന്റെയും യൂസറിന്റെ ഹോം ഡയറക്ടറിയുടെയും പേര് ഉള്‍പ്പെടുത്തിക്കൊണ്ട് ഒരു കമാന്‍ഡ് ലൈന് പ്രോംപ്റ്റ് ലഭിക്കും. എന്റെ സിസ്റ്റത്തില് ലഭിച്ചിരിക്കുന്നത് mercury@ubuntu:~$ എന്നാണ്. ഇതില്\nmercury യൂസര് നെയിമും\nubuntu ഹോസ്റ്റ് നെയിമും\n~ യൂസറിന്റെ ഹോം ഡയറക്ടറിയും\nസൂചിപ്പിക്കുന്നു. ഈ പ്രോംപ്റ്റിലാണ് കമാന്‍ഡുകള് നല്‍കുക.\nഫയല്, ഡയറക്ടറി കമാന്‍ഡുകള്\nഒരു കമ്പ്യൂട്ടറിലെ ഏറ്റവും അടിസ്ഥാന കമാന്‍ഡുകള് ഫയലുകളും ഡയറക്ടറിയുമായി ബന്ധപ്പെട്ട് കിടക്കുന്നു. അത്തരം കമാന്‍ഡുകളില് ചിലത് പരിചയപ്പെടാം.\ncd എന്നാല് change directory. അതായത് ഒരു ഡയറക്ടറിയില്‍നിന്ന് മറ്റൊരു ഡയറക്ടറിയിലേക്ക് പോകാനുള്ള കമാന്‍ഡ്. ടെര്‍മിനല് ഓപ്പണ് ചെയ്യുമ്പോള് നാം ഹോം ഡയറക്ടറിയില് ആയിരിക്കുമെന്ന് മുകളില് സൂചിപ്പിച്ചുവല്ലോ. ഫയല് സിസ്റ്റത്തിലുള്ള മറ്റ് ഡയറക്ടറികളിലേക്ക് പോകാന് cd എന്ന കമാന്‍ഡ് ഉപയോഗിക്കാം.\ncd / റൂട്ട് ഡയറക്ടറിയിലേക്ക് പോകാന്\ncd അല്ലെങ്കില്  cd ~ ==> ഹോം ഡയറക്ടറിയിലേക്ക് പോകാന്\ncd ..  ==> ഡയറക്ടറി ലെവലില് ഒരുപടി മുകളിലേക്ക് പോകാന് (parent directory)\nഡയറക്ടറിയും അതിനകത്തെ സബ് ഡയറക്ടറികളുമെല്ലാം ഉള്‍പ്പെടുന്നതിനെയാണ് മള്‍ട്ടിപ്പിള് ലെവല് എന്നു പറയുന്നത്. ഉദാഹരണമായി ഫയല് സിസ്റ്റത്തില് /var എന്ന ഡയറക്ടറിയിലുള്ള www എന്ന സബ് ഡയറക്ടറിയിലേക്ക് പോകാന്\nഎന്ന കമാന്‍ഡ് നല്‍കിയാല് മതി.\nഇനി നമ്മുടെ ഹോം ഡയറക്ടറിയിലുള്ള Desktop എന്ന സബ് ഡയറക്ടറിയിലേക്ക് പോകാന്\npwd എന്നാല് print working directory. അതായത് നാം ഏത് ഡയറക്ടറിയിലാണ് നില്‍ക്കുന്നത് എന്നറിയാന് pwd എന്ന കമാന്‍ഡ് നല്‍കിയാല് മതി.\nls എന്നാല് list. ഇപ്പോള് നില്‍ക്കുന്ന ഡയറക്ടറിയിലുള്ള ഫയലുകളുടെ ലിസ്റ്റ് കാണാന് ls എന്ന് നല്‍കിയാല് മതി\nls-നോടൊപ്പം -l എന്ന് ഓപ്ഷന് നല്‍കിയാല് (ls -l) ഫയലുകളുടെ പേരിനോടൊപ്പം പെര്‍മിഷന്, ഫയല് ഓണര് എന്നീ വിവരങ്ങള് കൂടി അറിയാന് സാധിക്കും.\nഒരു ഫയലിന്റെ കോപ്പി ഉണ്ടാക്കാന് ഉപയോഗിക്കുന്ന കമാന്‍ഡാണ് cp.\ncp doc1 doc2\nഈ കമാന്‍ഡ് കൊടുക്കുമ്പോള് doc1ന്റെ ഒരു ശരിപ്പകര്‍പ്പ് ആയി doc2 നിര്‍മ്മിക്കപ്പെടും. അതോടൊപ്പം doc1 എന്ന ഫയലിന് മാറ്റമൊന്നും സംഭവിക്കുകയുമില്ല.\nഒരു ഫയലിനെ മറ്റൊരു ലൊക്കേഷനിലേക്ക് മാറ്റാനോ റീനെയിം ചെയ്യാനോ mv എന്ന കമാന്‍ഡ് ഉപയോഗിക്കാം. (move എന്നതിന്റെ ചുരുക്കപ്പേരാണ് mv.)\nഈ കമാന്‍ഡ് ഉപയോഗിച്ചാല് doc1-നെ doc2 ആയി റീനെയിം ചെയ്യുന്നു. റീനെയിം ചെയ്യുന്നത് ഒരര്‍ത്ഥത്തില് മൂവ് ചെയ്യുന്നതിന് തുല്യംതന്നെ.\nmv doc5 ~/Desktop\nഈ കമാന്‍ഡ് ഉപയോഗിക്കുന്നതോടെ doc5 എന്ന ഫയലിനെ home ഡയറക്ടറിയിലുള്ള Desktop എന്ന ഫോള്‍ഡഡറിലേക്ക് മാറ്റുന്നു.\nഫയലുകള് മായ്ക്കാന് (ഡിലീറ്റ് ചെയ്യാന്) rm എന്ന കമാന്‍ഡ് ഉപയോഗിക്കാം. (rm എന്നാല് remove).\nഈ കമാന്‍ഡ് ഉപയോഗിക്കുന്നതോടെ നിലവിലുള്ള ഡയറക്ടറിയിലെ doc1 എന്ന ഫയല് ഡിലീറ്റ് ചെയ്യപ്പെടുന്നു. ഇനി ഫയലിനുപകരം ഒരു ഫോള്‍ഡര് (ഡയറക്ടറി) തന്നെ റിമൂവ് ചെയ്യാന് -R എന്ന ഓപ്ഷന് നല്‍കിയാല് മതി.\nഈ കമാന്‍ഡ് പ്രവര്‍ത്തിപ്പിക്കുന്നതോടെ docs എന്ന ഡയറക്ടറിയും അതിനകത്തുള്ള സബ് ഡയറക്ടറികളും ഫയലുകളും എല്ലാം റിമൂവ് ചെയ്യപ്പെടുന്നു.\nപുതിയ ഡയറക്ടറികള് ഉണ്ടാക്കാന് ഉപയോഗിക്കുന്ന കമാന്‍ഡാണ് mkdir.\nഈ കമാന്‍ഡ് നല്‍കുന്നതോടെ നിലവിലുള്ള ഡയറക്ടറിയില് mydocs എന്നൊരു പുതിയ ഡയറക്ടറി നിര്‍മ്മിക്കപ്പെടും.\nസിസ്റ്റം ഇന്‍ഫര്‍മേഷന് കമാന്‍ഡുകള്\nഇതുവരെ പരിചയപ്പെട്ട കമാന്‍ഡുകളെല്ലാം ഏതെങ്കിലും പ്രവൃത്തി ചെയ്യുന്നതിനുള്ളതായിരുന്നു. ഇതുകൂടാതെ നിങ്ങളുടെ സിസ്റ്റവുമായി ബന്ധപ്പെട്ട പല കാര്യങ്ങളും അറിയുന്നതിനും ഡിസ്‌പ്ലേ ചെയ്യുന്നതിനുമായി കുറേ കമാന്‍ഡുകള് ഉണ്ട്. അവയെക്കുറിച്ചാകാം ഇനി.\nഓരോ പാര്‍ട്ടീഷനിലും ഉള്ള ഡിസ്‌ക് സ്‌പേസ് യൂസേജ് അറിയാന് df എന്ന കമാന്‍ഡ് ഉപയോഗിക്കാം.\n-h എന്ന ഓപ്ഷന് നല്‍കിയാല് മെഗാബൈറ്റിലും (M) ജിഗാബൈറ്റിലും (G) ഈ ഇന്‍ഫര്‍മേഷന് കാണാം.\nഒരു സിസ്റ്റത്തിലുള്ള മെമ്മറി ഇന്‍ഫര്‍മേഷന് (ഫ്രീ & യൂസ്ഡ്) അറിയാന് free എന്ന കമാന്‍ഡ് ഉപയോഗിക്കാം.\n-m എന്ന ഓപ്ഷന് ഉപയോഗിച്ചാല് മെഗാബൈറ്റില് ഈ ഇന്‍ഫര്‍മേഷന് ലഭ്യമാകും.\nനമ്മുടെ ഗ്നു/ലിനക്‌സ് സിസ്റ്റത്തെക്കുറിച്ചുള്ള ഇന്‍ഫര്‍മേഷന് [റണ് ചെയ്യുന്ന പ്രോസസുകള്, സിസ്റ്റം റിസോഴ്‌സ് (സിപിയു, റാം, സ്വാപ്പ്, യൂസേജ്), റണ് ചെയ്യുന്ന ടാസ്‌കുകള്] അറിയാന് top എന്ന കമാന്‍ഡ് ഉപയോഗിക്കാം.\nമെഷീന് നെയിം, കെര്‍നലിന്റെ പേര്, വെര്‍ഷന് ഇവയറിയാന് uname -a എന്ന കമാന്‍ഡ് ഉപയോഗിക്കുക.\nനാം ഉപയോഗിച്ചുകൊണ്ടിരിക്കുന്ന ഗ്നു/ലിനക്‌സ് റിലീസിന്റെ വെര്‍ഷന് അറിയാന് lsb_release -a എന്ന കമാന്‍ഡ് ഉപയോഗിക്കാം.\nപുതിയൊരു യൂസറിനെ ഉണ്ടാക്കാന് adduser എന്ന കമാന്‍ഡ് ഉപയോഗിക്കാം. അഡ്മിനിസ്‌ട്രേറ്റര്‍ക്കു മാത്രമേ പുതിയ യൂസറിനെ നിര്‍മ്മിക്കാനുള്ള അധികാരമുള്ളൂ എന്ന കാര്യം പ്രത്യേകം ഓര്‍ക്കുക. ഒരു സാധാരണ യൂസറിന് അഡ്മിനിസ്‌ട്രേറ്റര് പദവി (administrative privilege) താല്ക്കാലികമായി ലഭിക്കാന് കമാന്‍ഡിന് മുമ്പ് sudo എന്ന് ടൈപ്പ് ചെയ്താല് മതി. അഡ്മിനിസ്‌ട്രേറ്റര് പാസ്‌വേഡ് അറിഞ്ഞാല് മാത്രമേ മുന്നോട്ടുപോകാന് സാധിക്കുകയുള്ളൂ.\nsudo adduser student1\nഇപ്പോള് അഡ്മിനിസ്‌ട്രേറ്റര് പാസ്‌വേഡ് ചോദിക്കും. അത് നല്കിയാല് student1 എന്ന യൂസര് ഉണ്ടാക്കാന് തുടങ്ങും. ഇവിടെ പുതിയ യൂസറിന്റെ പാസ്‌വേഡ് രണ്ട് തവണ നല്കണം.\nഗ്നു/ലിനക്‌സില് കമാന്‍ഡുകള് നല്‍കുമ്പോള് അവയ്ക്ക് വിവിധ ഓപ്ഷനുകള് നല്കാന് സാധിക്കും. നമുക്ക് ആവശ്യമുള്ള രീതിയില് വിവരങ്ങള് കാണിക്കാനാണ് ഇങ്ങനെ ഓപ്ഷന് നല്‍കുന്നത്.\nഉദാഹരണമായി ls എന്ന കമാന്‍ഡ് -s എന്ന ഓപ്ഷന് നല്‍കിയാല് ഫയല് സൈസ് കാണാം.\n-h എന്ന ഓപ്ഷന് നല്‍കിയാല് ഹ്യൂമന് റീഡബിള് ഫോര്‍മാറ്റില് കാണാം. (ls -s -h)\nഓപ്ഷനുകള് വേണമെങ്കില് ക്ലസ്റ്റര് ചെയ്ത് ഉപയോഗിക്കാനും സാധിക്കും. ഉദാഹരണമായി ls -s -h എന്ന കമാന്‍ഡിനെ ls -sh എന്നും ടൈപ്പ് ചെയ്യാവുന്നതാണ്.\nപല ഓപ്ഷനുകളും ഷോര്‍ട്ട്‌വെര്‍ഷനിലാണ് നാം ഉപയോഗിക്കുന്നത്. ഇത് സൗകര്യത്തിന് വേണ്ടിയാണ്. ഇതുകൂടാതെ വേണമെങ്കില് ഇത് ലോങ് വെര്‍ഷനിലും ഉപയോഗിക്കാം. ഉദാഹരണമായി ls -sh എന്ന കമാന്‍ഡിന്റെ ലോങ് വെര്‍ഷന് ls –size –human-readable എന്ന് ഉപയോഗിക്കാം. ലോങ് വെര്‍ഷന് ഉപയോഗിക്കുമ്പോള് ഓപ്ഷനുമുമ്പ് രണ്ട് ഡാഷുകള് ഉപയോഗിക്കണം.\nഗ്നു/ലിനക്‌സിലെ വിവിധ കമാന്‍ഡുകളെക്കുറിച്ചുള്ള ചെറുവിവരണത്തിനായി ഉപയോഗിക്കുന്ന ഓപ്ഷനാണ് –help.\nഗ്നു/ലിനക്‌സിലെ എല്ലാ കമാന്‍ഡുകള്‍ക്കും ആപ്ലിക്കേഷനുകള്‍ക്കും ഒരു മാന് (മാനുവല്) ഫയല് ഉണ്ട്. ഇതിനെ മാന് പേജ് എന്നും പറയുന്നു. man എന്ന കമാന്‍ഡ് ഉപയോഗിച്ചാണ് ഈ പേജ് ആക്‌സസ് ചെയ്യുന്നത്.\nഇപ്പോള് mv കമാന്‍ഡിന്റെ മാന് പേജ് ലഭിക്കും\nഇപ്പോള് man കമാന്‍ഡിന്റെതന്നെ മാന് പേജ് ലഭിക്കും.\nമാന്‍പേജ് വളരെ ദൈര്‍ഘ്യമേറിയതാണെങ്കില് കീബോര്‍ഡിലെ ആരോ കീകള് ഉപയോഗിച്ച് മുകളിലേക്കും താഴേക്കും സഞ്ചരിക്കാം. കമാന്‍ഡ് പ്രോംപ്റ്റിലേക്ക് തിരിച്ചെത്താന് q കീ അമര്‍ത്തുക.\n- itpayyanur . 8/05/2011 06:23:00 am\nഉബുണ്ടുവില് ISO ഇമേജ് ഉണ്ടാക്കുവാന്


26 - അദ്ധ്യായം : 1 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nയെഹോയാഖീൻ രാജാവിന്റെ പ്രവാസത്തിന്റെ അഞ്ചാം ആണ്ടിൽ മേല്പറഞ്ഞ മാസം അഞ്ചാം തിയ്യതി തന്നേ,\nഅതിന്റെ നടുവിൽ നാലു ജീവികളുടെ സാദൃശ്യം കണ്ടു; അവയുടെ രൂപമോ: അവെക്കു മനുഷ്യസാദൃശ്യം ഉണ്ടായിരുന്നു.\nഓരോന്നിന്നു നന്നാലു മുഖവും നന്നാലു ചിറകും ഉണ്ടായിരുന്നു.\nഅവയുടെ കാൽ ചൊവ്വുള്ളതും കാലടി കാളക്കിടാവിന്റെ കുളമ്പുപോലെയും ആയിരുന്നു; മിനുക്കിയ താമ്രംപോലെ അവ മിന്നിക്കൊണ്ടിരുന്നു.\nഅവെക്കു നാലു ഭാഗത്തും ചിറകിന്റെ കീഴായി മനുഷ്യക്കൈ ഉണ്ടായിരുന്നു; നാലിന്നും മുഖങ്ങളും ചിറകുകളും ഇങ്ങനെ ആയിരുന്നു.\nഅവയുടെ ചിറകുകൾ ഒന്നോടൊന്നു തൊട്ടിരുന്നു; പോകുമ്പോൾ അവ തിരിയാതെ ഓരോന്നും നേരെ മുമ്പോട്ടു പോകും.\nഅവയുടെ മുഖരൂപമോ: അവെക്കു മനുഷ്യമുഖം ഉണ്ടായിരുന്നു; നാലിന്നും വലത്തുഭാഗത്തു സിംഹമുഖവും ഇടത്തുഭാഗത്തു കാളമുഖവും ഉണ്ടായിരുന്നു; നാലിന്നും കഴുകുമുഖവും ഉണ്ടായിരുന്നു.\nഇങ്ങനെയായിരുന്നു അവയുടെ മുഖങ്ങൾ; അവയുടെ ചിറകുകൾ മേൽഭാഗം വിടർന്നിരുന്നു; ഈരണ്ടു ചിറകു തമ്മിൽ തൊട്ടും ഈരണ്ടു ചിറകുകൊണ്ടു ശരീരം മറെച്ചും ഇരുന്നു.\nഅവ ഓരോന്നും നേരെ മുമ്പോട്ടു പോകും; പോകുമ്പോൾ അവ തിരിയാതെ ആത്മാവിന്നു പോകേണ്ടിയ ഇടത്തേക്കു തന്നേ പോകും.\nജീവികൾ മിന്നൽപോലെ അങ്ങോട്ടും ഇങ്ങോട്ടും ഓടിക്കൊണ്ടിരുന്നു.\nഞാൻ ജീവികളെ നോക്കിയപ്പോൾ നിലത്തു ജീവികളുടെ അരികെ നാലു മുഖത്തിന്നും നേരെ ഓരോ ചക്രം കണ്ടു.\nചക്രങ്ങളുടെ കാഴ്ചയും പണിയും പുഷ്പരാഗത്തിന്റെ കാഴ്ചപോലെ ആയിരുന്നു; അവെക്കു നാലിന്നും ഒരു ഭാഷ തന്നേ ആയിരുന്നു; അവയുടെ കാഴ്ചയും പണിയും ചക്രത്തിൽകൂടി മറ്റൊരു ചക്രം ഉള്ളതുപോലെ ആയിരുന്നു.\nഅവെക്കു നാലുഭാഗത്തേക്കും പോകാം; തിരിവാൻ ആവശ്യമില്ല.\nഅവയുടെ വട്ടു പൊക്കമേറിയതും ഭയങ്കരവും ആയിരുന്നു; നാലിന്റെയും വട്ടുകൾക്കു ചുറ്റും അടുത്തടുത്തു കണ്ണുണ്ടായിരുന്നു.\nജീവികൾ പോകുമ്പോൾ ചക്രങ്ങളും ചേരത്തന്നേ പോകും; ജീവകൾ ഭൂമിയിൽനിന്നു പൊങ്ങുമ്പോൾ ചക്രങ്ങളും പൊങ്ങും.\nആത്മാവിന്നു പോകേണ്ടിയ ഇടത്തൊക്കെയും അവ പോകും; ജീവികളുടെ ആത്മാവു ചക്രങ്ങളിൽ ആയിരുന്നതുകൊണ്ടു ചക്രങ്ങൾ അവയോടുകൂടെ പൊങ്ങും.\nജീവികളുടെ ആത്മാവു ചക്രങ്ങളിൽ ആയിരുന്നതുകൊണ്ടു, അവ പോകുമ്പോൾ ഇവയും പോകും; അവ നില്ക്കുമ്പോൾ ഇവയും നില്ക്കും; അവ ഭൂമിയിൽനിന്നു പൊങ്ങുമ്പോൾ ചക്രങ്ങളും അവയോടുകൂടെ പൊങ്ങും.\nവിതാനത്തിന്റെ കീഴെ അവയുടെ ചിറകുകൾ നേക്കുനേരെ വിടർന്നിരുന്നു; അതതിന്റെ ശരീരത്തെ ഈ ഭാഗവും ആ ഭാഗവും മൂടുവാൻ ഓരോന്നിന്നും ഈരണ്ടുണ്ടായിരുന്നു.\nഅവ പോകുമ്പോൾ ചിറകുകളുടെ ഇരെച്ചൽ വലിയ വെള്ളത്തിന്റെ ഇരെച്ചൽപോലെയും സർവ്വശക്തന്റെ നാദംപോലെയും ഒരു സൈന്യത്തിന്റെ ആരവം പോലെയും ഉള്ള മുഴക്കമായി ഞാൻ കേട്ടു; നില്ക്കുമ്പോൾ അവ ചിറകു താഴ്ത്തും.\nഅവയുടെ തലെക്കു മീതെയുള്ള വിതാനത്തിന്മേൽ നിന്നു ഒരു നാദം പുറപ്പെട്ടു; നില്ക്കുമ്പോൾ അവ ചിറകു താഴ്ത്തും.


വൃദ്ധമാതാവിനെ മക്കൾ മർദ്ദിച്ച സംഭവം; ഒന്നാം പ്രതി അറസ്റ്റിൽ - കണ്ണൂരാൻ വാർത്ത\nHome Unlabelled വൃദ്ധമാതാവിനെ മക്കൾ മർദ്ദിച്ച സംഭവം; ഒന്നാം പ്രതി അറസ്റ്റിൽ\nവൃദ്ധമാതാവിനെ മക്കൾ മർദ്ദിച്ച സംഭവം; ഒന്നാം പ്രതി അറസ്റ്റിൽ\nകണ്ണൂർ: കണ്ണൂർ മാതമംഗലത്ത് വൃദ്ധ മാതാവിനെ മക്കൾ മർദിച്ച സംഭവത്തിൽ ഒന്നാം പ്രതിയെ പൊലീസ് അറസ്റ്റ് ചെയ്തു. മീനാക്ഷിയമ്മയുടെ മകൻ രവീന്ദ്രനെയാണ് അറസ്റ്റ് ചെയ്തത്. മറ്റ് മക്കൾ ഒളിവിലാണെന്ന് പൊലീസ് പറഞ്ഞു. വധശ്രമം, കയ്യേറ്റ ശ്രമം അടക്കുള്ള വകുപ്പുകൾ ചുമത്തിയാണ് കേസെടുത്തത്.\nസംഭവത്തില് മന്ത്രി ആര് ബിന്ദു ഇന്നലെ റിപ്പോര്‍ട്ട് തേടിയിരുന്നു. അടിയന്തര നടപടി കൈക്കൊള്ളാൻ സാമൂഹ്യനീതിവകുപ്പ് ഡയറക്ടർക്ക് മന്ത്രി നിർദ്ദേശം നൽകുകയും ചെയ്തിരുന്നു.\nമരിച്ച മകളുടെ സ്വത്ത് മറ്റ് മക്കൾക്ക് വീതിച്ച് നൽകണമെന്ന് പറഞ്ഞ് നാല് മക്കൾ ചേർന്നാണ് മീനാക്ഷിയമ്മയെ മർദിച്ചത്. മർദനത്തിൽ മീനാക്ഷിയമ്മയ്ക്ക് കൈക്കും കാലിനും നെഞ്ചിനും പരിക്കേറ്റു. ഇക്കഴിഞ്ഞ പതിനഞ്ചാം തീയതി മാതമംഗലം പേരൂലിലെ മീനാക്ഷിയമ്മയുടെ വീട്ടിൽ വെച്ചായിരുന്നു സംഭവം. തൊണ്ണൂറ്റിമൂന്ന് വയസ്സുള്ള അമ്മയെക്കൊണ്ട് ബലപ്രയോഗിച്ച് സ്വത്ത് കൈക്കലാക്കാൻ ശ്രമിക്കുന്ന മക്കളുടെ സംഭാഷണം മുറ്റത്ത് കളിച്ച് കൊണ്ടിരുന്ന കുട്ടികളാണ് റെക്കോ‍ഡ് ചെയ്തത്.\nമക്കൾ നാലുപേരും ചേർന്ന് അമ്മയുടെ കൈ പിടിച്ച് തിരിച്ചു. കാലിൽ ചവിട്ടി പിടിച്ചു. ശേഷം നെഞ്ചിന് പിടിച്ച് അമ്മയെ തള്ളിമാറ്റി. എന്നിട്ടും ഒപ്പിടാതിരുന്ന അമ്മയെ അസഭ്യ വർഷം നടത്തി ബലമായി കൈ പിടിച്ച് ഒപ്പിടിവിക്കുകയുമായിരുന്നു. പത്ത് മക്കളുള്ള മീനാക്ഷിയമ്മയുടെ മൂന്ന് മക്കൾ നേരത്തെ മരിച്ചു. അസുഖ ബാധിതയായി മരിച്ച ഓമനയ്ക്ക് മറ്റ് അവകാശികൾ ആരുമില്ല. അതിനാൽ ഓമനയുടെ സ്വത്ത് മറ്റ് മക്കൾക്ക് വീതിച്ച് തരണമെന്ന് പറഞ്ഞായിരുന്നു നാല് മക്കൾ ചേർന്ന് മർദിച്ചത്. രവീന്ദ്രൻ, അമ്മിണി, സൗദാമിനി, പത്മിനി എന്നിവരുടെ പേരിൽ പെരിങ്ങോം പൊലീസ് കേസെടുത്ത് അന്വേഷണം ആരംഭിച്ചിരുന്നു.


കൊറോണയ്ക്കും ലോക്ഡൗണിനും ശേഷം യാത്രകൾ ഇങ്ങനെയാണ് മാറുവാൻ പോകുന്നത് |The Changes That May Happend In Our Travel Due To Corona and Lockdown - Malayalam Nativeplanet\n»കൊറോണയ്ക്കും ലോക്ഡൗണിനും ശേഷം യാത്രകൾ ഇങ്ങനെയാണ് മാറുവാൻ പോകുന്നത്\nഅപ്രതീക്ഷിതമായുണ്ടായ കൊറോണക്കാലം മാറ്റിമറിച്ചതിലൊന്ന് യാത്രകളും യാത്രാ സങ്കല്പങ്ങളുമാണ്. വീടിനു പോലും പുറത്തിറങ്ങാതെ കഴിഞ്ഞു കൂടിയ ലോക്ഡൗണ് പീരിഡിനു ശേഷം പുറത്തേക്കിറങ്ങുമ്പോള് മാറിയ യരു ലോകമായിരിക്കും മുന്നിലുണ്ടാവുക. കൊറോണയുടെ പിടിയില് നിന്നും ജീവിതം പതുക്കെ തിരികെ പിടിച്ചു തുടങ്ങുമ്പോള് എവിടെ നിന്നാണോ വീട്ടിലേക്ക് കയറിയത് അതില് നിന്നും പാടേ മാറിയ ഒരു ലോകമായിരിക്കും സ്വീകരിക്കുവാനായി നില്‍ക്കുക. നിത്യജീവിതത്തിലെ പല കാര്യങ്ങള്‍ക്കും മാറ്റങ്ങള് സംഭവിച്ചു കഴിഞ്ഞു. യാത്രകളുടെ കാര്യത്തിലാണെങ്കില് പറയുകയും വേണ്ട. യാത്രകള് ചെയ്യുന്നതിനു മുന്‍പേ ആളുകള് ഒന്നാലോചിച്ച് മാത്രമേ തീരുമാനങ്ങളെടുക്കൂ. മാത്രമല്ല, എവിടെ പോകണമെന്നും എങ്ങനെ യാത്ര ചെയ്യണമെന്നും ഏതു മാര്‍ഗ്ഗം സ്വീകരിക്കണമെന്നും അതിനൊക്കെ ഉപരിയായി എന്തൊക്കെ സുരക്ഷാ മുന്‍കരുതലകള് എടുക്കണമെന്നും ആളുകള് കൂടുതലായി ചിന്തിക്കും. കൊറോണയ്ക്കും ലോക്ക്ഡൗണിനും ശേഷം യാത്രകളും അതിനോട് അനുബന്ധിച്ചുള്ള കാര്യങ്ങളും എങ്ങനെയൊക്കെയാണ് മാറുവാൻ പോകുന്നത് എന്നു നോക്കാം...\nകൊറോണയുടെ ഭീതി ഒഴിയുന്നതോടെ നിര്‍ത്തിവെച്ച വിമാന സര്‍വ്വീസുകള്‍ക്കെല്ലാം തുടക്കമാവും.\nവിമാനത്തില് യാത്ര ചെയ്യുന്നവരുടെ ആരോഗ്യ സുരക്ഷയിലാണ് ആദ്യ മുന്‍ഗണന വരിക. വിമാന യാത്രയുടെ ഭാഗമായി തന്നെ ആരോഗ്യ പരിശോധനകള് വരുന്നതാണ് അതിലൊന്ന്. കൊറോണ വൈറസ് ബാധയുടെ പശ്ചാത്തലത്തില് മിക്ക വിമാനത്താവളങ്ങിലും താപനില പരിശോധന നടത്താറുണ്ട്. ഏഷ്യയിലെ രാജ്യങ്ങളിലാണ് ഇത് കൂടുതലും നടക്കുന്നത്. ഈ പരിശോധന ലോകമെങ്ങും വ്യാപിപ്പിക്കുവാന് സാധ്യതയുണ്ട്. ചിലപ്പോള് യാത്രക്കാര് തങ്ങളുടെ ആരോഗ്യ നിലയെക്കുറിച്ച് കൃത്യമായ റിപ്പോര്‍ട്ടും നല്കേണ്ടി വന്നേക്കാം. വേള്‍ഡ് ട്രേഡ് ആക്രമണത്തിനു ശേഷം ലോകമെങ്ങുമുള്ള വിമാനത്താവളങ്ങളില് സുരക്ഷാ പരിശോധന കര്‍ശനമാക്കിയപോലെ ആരോഗ്യ രംഗത്തും ഇത്തരം മാറ്റങ്ങള് കാണേണ്ടി വരും. ഇത് കൂടാതെ ഇപ്പോള് തന്നെ നടുവിലത്തെ സീറ്റ് ഒഴിച്ചുള്ള യാത്രകള്‍ക്കാണ് ഇനി പ്രാധാന്യം എന്നു വിശദമാക്കിയിരുന്നു. സോഷ്യല് ഡിസ്റ്റന്‍സിങ് പാലിച്ചുള്ള യാത്രകളായിരിക്കും ഇനി ആകാശത്തും.\nപാസ്പോര്‍ട്ട് മാത്രം പോരാ\nരോഗബാധിത രാജ്യങ്ങളില് നിന്നോ പ്രദേശങ്ങളില് നിന്നോ വരുമ്പോള് പാസ്പോര്‍ട്ട് മാത്രമായിരിക്കില്ല വേണ്ടി വരിക. രോഗ പ്രതിരോധ ശേഷിയെ കാണിക്കുന്ന ആരോഗ്യസ്ഥിതിയും വാത്സിനുകള് എടുത്ത വിവരങ്ങളും ഒക്കെ പാസ്പോര്‍ട്ടിനൊപ്പം വേണ്ടി വന്നേക്കും.\nയാത്രകള് അടുത്തേയ്ക്ക് മാത്രം\nവിലക്കുകള് ഒക്കെ നീങ്ങുന്നതോടെ യാത്രകള് സജീവമാകുമെങ്കിലും മുന്‍പുണ്ടായിരുന്നപോലെയായിരിക്കില്ല. യാത്ര ചെയ്യുവാന് ആളുകള് തയ്യാറായിരിക്കുമെങ്കിലും അതാത് രാജ്യങ്ങളിലെ നിലവിലെ സ്ഥിതിയും ആരോഗ്യസുരക്ഷയും അതിനു വലിയൊരു ഘടകമായിരിക്കും. ചില രാജ്യങ്ങള് നാളുകളോളം പുറത്തുനിന്നുള്ള ആളുകളെ സ്വീകരിക്കാതിരിക്കുന്നതിനും അസുഖം നിയന്ത്രണത്തിലാകുന്നതു വരെ ലോക്ഡൗണ് തുടരുവാനും സാധ്യതയുണ്ട്. അതുകൊണ്ടു തന്നെ സഞ്ചാരികള് യാത്രകള് ഒരു പരിധി വരെ ഒഴിവാക്കുവാനും അല്ലെങ്കില് യാത്രകള് തിരഞ്ഞെടുത്ത ഏറ്റവും അടുത്തുള്ള ഇടങ്ങളിലേക്ക് ചുരുക്കുവാനും സാധ്യതയുണ്ട്. എന്തുതന്നെയായാലും വിദേശ യാത്രകള്‍ക്ക് ഉടനെയൊന്നും ആരും ശ്രമിക്കില്ലെന്നുറപ്പ്. പരമാവധി ആളുകള് തങ്ങളുടെ സമീപത്തുള്ള ഇടങ്ങളിലേക്കായിരിക്കും യാത്രകള് തിരഞ്ഞെടുക്കുക.\nലോക്ഡൗണില് സാമ്പത്തികരംഗം അതിഭീകരമായ ഇടിവാണ് നേരിടുന്നത്. ലോകത്തിലെ മിക്ക രാജ്യങ്ങളും സാമ്പത്തിക പ്രതിസന്ധിയിലായി കഴിഞ്ഞു. തൊഴിലില്ലായ്മയും പട്ടിണിയും മുന്‍പത്തേക്കാള് അധികമാകുമെന്നതില് തര്‍ക്കമില്ല, വരുമാനം കുറയുന്നതോടെ ആളുകള് ചിലവഴിക്കുന്ന പണത്തിലും കുറവ് വരും. യാത്രയുടെ കാര്യത്തിലാണെങ്കില് പോലും പരമാവധി ചിലവ് കുറച്ചു മാത്രമേ ആളുകള് പോകുവാന് തയ്യാറാവൂ. വിലപേശി എത്ര കുറയ്ക്കാവോ അത്രയും കുറഞ്ഞ നിരക്കായിരിക്കും ആളുകള് തിരഞ്ഞെടുക്കുക.\nപക്ഷേ, യാത്ര ചെയ്യും\nഎത്ര വിലപേശിയാലും ആളുകള് തങ്ങളുടെ യാത്രകള് വേണ്ടന്നു വയ്ക്കുന്ന ഒരു സ്ഥിതിയിലേക്ക് പോവുകയില്ല. ഇത്രയും നാള് വീട്ടില്‍തന്നെ ഇരുന്നതിന്റെ ക്ഷീണം തീര്‍ക്കുവാനായെങ്കിലും ആളുകള് യാത്രയെ കൂട്ടുപിടിക്കുമെന്നുറപ്പ്. തങ്ങളുടെ ബക്കറ്റ് ലിസ്റ്റിലെ സ്ഥലങ്ങള് കണ്ടുതീര്‍ക്കണമെന്നുള്ളവര് അതിനായി പരിശ്രമിക്കും എന്നിതിലും സംശയമില്ല.\nയാത്രാ ചിലവ് കുറഞ്ഞേക്കും\nസാമ്പത്തിക രംഗത്തുണ്ടാ ബാധ്യതയില് നിന്നും കരകയറുന്നോടം വരെ യാത്ര ചിലവുകള് കുറയുവാന് സാധ്യതയുണ്ട്. ഉയര്‍ന്ന നിരക്ക് വഴി വിമാനക്കമ്പനികള്‍ക്കും ഹോട്ടലുകള്‍ക്കും പിടിച്ചു നില്‍ക്കേണ്ടി വരുമെങ്കിലും ആളുകള് അതിനെ എങ്ങമെ സ്വീകരിക്കുമെന്ന് അറിയാത്തിനാല് മിക്കവാറും വില സേവനങ്ങളുടെ നിരക്ക് കുറയ്ക്കേണ്ടി വരും. തങ്ങളുടെ കയ്യില‍ൊതുങ്ങുന്ന സേവനത്തില് മാത്രമേ ആളുകള് ആകൃഷ്ടരാകൂ എന്നതിനാല് കമ്പനികള്‍ക്ക് നിരക്ക് തീര്‍ച്ചയായും കുറക്കേണ്ടി വരും.\nനേരിട്ട് ബുക്ക് ചെയ്യും\nഇടനിലക്കാരുടെ സേവനം ഒഴിവാക്കിയുള്ള ഇടപാടുകള്‍ക്കായിരിക്കും ഇനിയുള്ള സമയങ്ങളില് മുന്‍ഗണന. വിമാനക്കമ്പനികളുടെയും ഹോട്ടലുകളുടെയും ഡീലുകളും ഓഫറുകളും നേരിട്ട് ബുക്ക് ചെയ്യുന്ന സ്ഥിതിയിലേക്ക് കാര്യങ്ങള് മാറും.\nട്രാവല് ഇന്‍ഷുറന്‍സ് കുതിച്ചു കയറും\nസാധാരണ ഗതിയില് നിയമം അനുശാസിക്കുന്നുണ്ട് എന്ന കാരണം കൊണ്ടു മാത്രമാണ് മിക്ക സ‍ഞ്ചാരികളും ട്രാവല് ഇന്‍ഷുറന്‍സ് എടുക്കുവാന് തയ്യാറാവുന്നത്. കൊറോണയുടെ വരവോട് കൂടി മാത്രമാണ് പകര്‍ച്ച വ്യാധികളും മഹാമാരികളും ഇന്‍ഷുറന്‍സ് കവറേജില് വരുന്നില്ല എന്ന് മിക്കവരും തിരിച്ചറിയുന്നത്. ഹോട്ടല് ബുക്കിങ്, ബാഗുകളുടെ സംരക്ഷണം , ക്യാന്‍സലേഷന് ചാര്‍ജ് തുടങ്ങിയവയെല്ലാം ട്രാവല് ഇന്‍ഷുറന്‍സിന്‍റെ പരിധിയിയല് ഉള്‍പ്പെടുത്താം.\nരോഗങ്ങളും പ്രതിസന്ധികളുമെല്ലാം ശമിച്ചു കഴിയുമ്പോള് കുടുംബവുമായിട്ടുള്ള യാത്രകള് വര്‍ധിക്കും എന്നാണ് പറയുന്നത്. പരസ്പരം അകന്നു കഴിയുന്ന കുടുംബങ്ങളൊക്കെയും ഒരുമിക്കുമെന്നും എല്ലാ തലമുറകളിലുള്ളവര് ചേര്‍ന്ന് എല്ലാം കഴിയുമ്പോള് യാത്രകള്‍ക്ക് തയ്യാറടുക്കുമെന്നുമാണ് കമ്പനികള് പറയുന്നത്.\nനേരത്തെ തോന്നിയതുപോലെ ബാഗ് പാക്ക് ചെയ്തുപോകുന്ന അവസ്ഥയായിരിക്കില്ല ഇനിയുള്ള യാത്രകളില്. വ്യക്തി ശുചിത്വത്തിനു പ്രാധാന്യം നല്കിക്കൊണ്ടുള്ള പാക്കിങ്ങിനായിരിക്കും ആളുകള് മുന്‍തൂക്കം നല്കുക. സാനിറ്റൈസര്, മാസ്ക്, ഗ്ലൗവ്സ് തുടങ്ങിയവയെല്ലാം യാത്ര ലിസ്റ്റില് ഇടം പിടിക്കും.\nRead more about: corona virus lockdown travel


കാപ്പി കുടിക്കുന്നതിന്റെ5ഗുണങ്ങളും5ദോഷങ്ങളും\nSat Feb 23 2019 03:15:10 GMT+0530 (IST)\nNarada Desk| Updated On: 2016-12-26T22:39:10+05:30 | Location :\nകാപ്പിയില് ധാരാളമായി ആന്റിഓക്സിഡെന്‍റ്റുകള് അടങ്ങിയിരിക്കുന്നതിനാല് ശരീരത്തിന്റെ രോഗപ്രതിരോധശക്തി ഊര്‍ജ്ജിതപ്പെടുത്തുന്നതിനും ഇത് സഹായിക്കുന്നു.\nകാപ്പി കുടിക്കുന്നത് കായികാദ്ധ്വാനം ചെയ്യാനുള്ള ഉന്മേഷം പകരുന്നു. കാപ്പിയില് അടങ്ങിയിരിക്കുന്ന കഫീന് രക്തത്തിലെ അഡ്രിനാലിന് എന്ന ഹോര്‍മോണിന്‍റെ അളവ് വര്‍ദ്ധിപ്പിക്കുന്നതിനാലാണ് ഇത്. മാനസികമായ ഉണര്‍വിനും കാപ്പി കുടിക്കുന്നത് നല്ലതാണ്.\nശരീരഭാരം കുറയ്ക്കുന്നതിന് മധുരം ചേര്‍ക്കാത്ത കാപ്പി കുടിക്കുന്നത് നല്ലതാണ്. കാപ്പിയില് അടങ്ങിയിരിക്കുന്ന മഗ്നീഷ്യം, പൊട്ടാസിയം തുടങ്ങിയ ധാതുക്കള് ശരീരത്തിലെ പഞ്ചസാരയുടെ അളവിനെ നിയന്ത്രിക്കുന്നു.\nക്യാന്‍സര് രോഗത്തെ ചെറുക്കുന്നതിനും കാപ്പി നല്ലതാണ് എന്ന് കണ്ടെത്തിയിട്ടുണ്ട്. ക്യാന്‍സര് കോശങ്ങളെ പ്രതിരോധിക്കാന് ഒരു പരിധി വരെ കഫീനിന് കഴിയുന്നുണ്ട് എന്നാണ് പൊതുവായ വിലയിരുത്തല്\nപക്ഷാഘാതമുണ്ടാകാനുള്ള സാധ്യതകളും കാപ്പി കുടിക്കുന്നവരില് കുറവാണ് എന്ന് വിലയിരുത്തപ്പെടുന്നു. കൂടാതെ പാര്‍ക്കിന്‍സണ് രോഗം, പ്രമേഹം എന്നിവയുടെയും അപകടം കുറയ്ക്കാന് കാപ്പിയ്ക്കു സാധിക്കും എന്നാണ് വിശ്വസിക്കപ്പെടുന്നത്.\nകാപ്പി കുടിക്കുന്നത് തലച്ചോറിന്‍റെ പ്രവര്‍ത്തനത്തെ കാര്യക്ഷമമാക്കുന്നു. ഇത് തലച്ചോറിനെ ബാധിക്കുന്ന രോഗങ്ങളായ അല്‍ഷിമേഴ്സ്, വിഷാദം തുടങ്ങിയവയില് നിന്നും ഒരു ചെറിയ പരിധിവരെ മോചനം നല്‍കുന്നു\nകാപ്പി ചിലപ്പോള് വിഷമയമാകാം: നിലവാരമില്ലാത്ത കാപ്പി കുടിക്കുന്നത് ഗുണത്തെക്കാള് ഏറെ ദോഷം ചെയ്യും. ഇത്തരം കാപ്പിയില് ധാരാളം ഹാനികരമായ വസ്തുക്കള് ഉണ്ടാകും. കേടായ കാപ്പിക്കുരുവില് നിന്നോ അല്ലെങ്കില് അധികം വിളഞ്ഞു പോയവയില് നിന്നോ ഉണ്ടാക്കുന്ന കാപ്പിയിലാണ് ഇത്തരം ദോഷകരമായ വസ്തുക്കള് അടങ്ങിയിരിക്കുന്നത്.\nകാപ്പി നിങ്ങളെ കൊല്ലാനും സാധ്യതയുണ്ട്: ചെറിയ സമയത്തിന്നുള്ളില് അനുവദനീയമായ അളവില് അധികം കാപ്പി കുടിക്കുന്നത് ഒരു പക്ഷെ മരണം തന്നെ ക്ഷണിച്ചുവരുത്തിയേക്കാം. ഉദാഹരണമായി, അടുപ്പിച്ചു 80-100 കപ്പ് (23 litres) കുടിക്കുന്നത് വഴി ശരീരത്തില് അമിതമായി കഫീന് അടിഞ്ഞുകൂടുന്നു. ഇത് മാത്രമല്ല, ഇത്രയും അളവില് ഏതു ദ്രാവകം അകത്താക്കിയാലും (വെള്ളം ഉള്‍പ്പെടെ) അത് ശരീരത്തിന് ഹാനികരമാണ്.\nകാപ്പി കുടിക്കുന്നത് ഉറക്കം ഇല്ലാതാക്കാന് ഇടയാക്കുന്നുണ്ട്. ഇവിടെയും കഫീന് തന്നെയാണ് വില്ലന്. ഒരാളുടെ ശരീരത്തില് ഏറ്റവും കൂടിയ അളവില് അനുവദനീയമായ കഫീനിന്‍റെ അളവ് ഒരു ദിവസം 400 മില്ലിഗ്രാമാണ്. ഇത് ഏകദേശം4കപ്പ് കാപ്പിയില് നിന്നും ലഭിക്കും. ഓരോ ആളുകളിലും ഈ അളവ് വ്യത്യാസമുണ്ടാകാം.\nകൊളസ്ട്രോള് ഉള്ളവര് ഫില്‍ട്ടര് കാപ്പി കുടിക്കുന്നതാണ് നല്ലത്. രക്തത്തിലെ എല്‍ഡിഎല് ലെവല് ഉയര്‍ത്തുന്ന രണ്ടു ഘടകങ്ങളായ കാഫെസ്ടോള് കഹ്വോള് എന്നിവ ഫില്‍റ്റര് കാപ്പിയില് കുറവായിരിക്കും.\nഗര്‍ഭിണികള് ഒരു ദിവസം ഒരു കപ്പ് കാപ്പിയില് അധികം കുടിക്കുന്നത് നല്ലതല്ല എന്ന് പറയാറുണ്ട്. കാപ്പിയില് അടങ്ങിയിരിക്കുന്ന കഫീന് ഗര്‍ഭസ്ഥശിശുവിലും സ്വാധീനം ഉണ്ടാക്കും എന്നുള്ളത് കൊണ്ടാണിത്.


വിജയ വഴിയിൽ തിരിച്ചെത്തി ബ്രൈറ്റണും വോൾവ്സും - Fanport - Sports News Malayalam\nFriday, Aug 23, 2019 10:19 AM\nHome Football Premier League വിജയ വഴിയിൽ തിരിച്ചെത്തി ബ്രൈറ്റണും വോൾവ്സും\nപ്രീമിയർ ലീഗിലെ മിഡ് വീക്ക് പോരാട്ടങ്ങളിൽ ഏറ്റ പരാജയത്തിൽ നിന്നും കരകയറി ബ്രൈറ്റണും വോൾവ്‌സും. ഇന്ന് നടന്ന മത്സരങ്ങളിൽ ബ്രൈറ്റൺ ഹഡേഴ്‌സ്‌ഫീൽഡിനെയും വോൾവ്‌സ് കാർഡിഫ് സിറ്റിയെയും ആണ് തോൽപ്പിച്ചത്.\nവിരസമായ ആദ്യ പകുതിക്ക് ശേഷമായിരുന്നു ബ്രൈറ്റൺ ഹഡേഴ്‌സ്‌ഫീൽഡ് പോരാട്ടത്തിലെ വിജയ ഗോൾ പിറന്നത്. 79ആം മിനിറ്റിൽ ഫ്ളോറിൻ ആൻഡോണെ ആണ് വിജയ ഗോൾ നേടിയത്. വിജയത്തോടെ ബ്രൈറ്റണ് 28 മത്സരത്തിൽ നിന്നും 30 പോയിന്റ് ആയി. ലീഗ് ടേബിളിൽ 15ആം സ്ഥാനത്തേക്ക് എത്താനും അവർക്കായി. ഹാഡേഴ്‌സ്‌ഫീൽഡ് 14 പോയിന്റുമായി അവസാന സ്ഥാനത്ത് തുടരുകയാണ്.\nമറ്റൊരു മത്സരത്തിൽ വോൾവ്‌സ് എതിരില്ലാത്ത രണ്ടു ഗോളുകൾക്ക് കാർഡിഫ് സിറ്റിയെ തോൽപ്പിച്ചു. സ്വന്തം ഗ്രൗണ്ടിൽ നടന്ന മത്സരത്തിൽ ആദ്യ പകുതിയിൽ രണ്ടു മിനിറ്റിനിടെ രണ്ടു ഗോളുകൾ നേടിയാണ് വോൾവ്‌സ് വിജയം ഉറപ്പിച്ചത്. 16ആം മിനിറ്റിൽ ഹോട്ടയും 18ആം മിനിറ്റിൽ ജിംനെസുമാണ് വോൾവ്‌സിന്റെ ഗോളുകൾ നേടിയത്. വിജയത്തോടെ 43 പോയിന്റുമായി വോൾവ്‌സ് ഏഴാം സ്ഥാനത്താണ്.\nPrevious article113 റണ്‍സിനു ഓള്‍ഔട്ട് ആയി ഇംഗ്ലണ്ട്, അഞ്ച് വിക്കറ്റുമായി ഒഷെയ്ന് തോമസ്\nNext articleപി എസ് ജിയെ ഒറ്റയ്ക്ക് തോളിലേറ്റി വീണ്ടും എമ്പപ്പെ


Rohit Sharma and Suresh Raina pick combined Mumbai Indians-Chennai Super Kings IPL XI-ചെന്നൈ-മുംബൈ ടീമുകളെ ചേർത്തൊരു ഐപിഎൽ ഇലവൻ; ഓപ്പണർമാരായി ഇതിഹാസങ്ങൾ\nസ്‌പിന്നറായിയെത്തുന്നതും രണ്ട് ടീമിലും കളിച്ച ഒരു താരമാണ്\nUpdated: May 14, 2020 1:56:46 pm\nകൊറോണ വൈറസ് കളി മൈതാനങ്ങളെയും നിശ്ചലമാക്കിയതോടെ താരങ്ങൾ പലരും ഇപ്പോൾ ഏറ്റവും കൂടുതൽ സമയം ചെലവഴിക്കുന്നത് സമൂഹമാധ്യമങ്ങളിലാണ്. തത്സമയ സംവാദവും ചർച്ചയും നേരംപോക്ക് പറച്ചിലുമൊക്കെയായി ആരാധകരർക്കൊപ്പവും തങ്ങളുടെ പ്രിയപ്പെട്ട സഹതാരങ്ങൾക്കൊപ്പവും സമയം പങ്കിടുകയാണ് പലരും. അത്തരത്തിലാണ് ഇന്ത്യയുടെ വെടിക്കെട്ട് ഓപ്പണർ രോഹിത് ശർമ്മയും സൂപ്പർ താരം സുരേഷ് റെയ്നയും ഒന്നിച്ച് ഇൻസ്റ്റഗ്രാം ലൈവിലെത്തിയത്.\nഏറെക്കാലം ഇന്ത്യൻ ദേശീയ ടീമിൽ സഹതാരങ്ങളായിരുന്ന ഇരുവരും ഇന്ത്യൻ പ്രീമിയർ ലീഗിൽ രണ്ട് ടീമുകൾക്കുവേണ്ടിയാണ് കളിക്കുന്നത്. രോഹിത് മുംബൈയുടെ നായകനും റെയ്ന ചെന്നൈയുടെ ചിന്നത്തലയുമാണ്. ഇൻസ്റ്റഗ്രാം ലൈവിനിടെ രണ്ട് ടീമുകളിലെയും താരങ്ങളെ മാത്രം ഉൾപ്പെടുത്തി എക്കാലത്തെയും മികച്ച ചെന്നൈ-മുംബൈ ഐപിഎൽ തിരഞ്ഞെടുത്തിരിക്കുകയാണ് ഇരുവരും.\nഇതിഹാസ താരങ്ങളായ സച്ചിൻ ടെണ്ഡുൽക്കറും മാത്യൂ ഹെയ്ഡനുമാണ് ടീമിലെ ഓപ്പണർമാർ. സച്ചിൻ മുംബൈ താരവും ഹെയ്ഡൻ ചെന്നൈ താരവുമായിരുന്നു. നിലവിൽ ചെന്നൈ താരമായി തുടരുന്ന ദക്ഷിണാഫ്രിക്കയുടെ ഫാഫ് ഡുപ്ലെസിസാണ് മൂന്നാം നമ്പരിലെത്തുന്നത്. നാലാം നമ്പരിൽ കളിക്കുന്നത് രണ്ട് ടീമിന്റെയും ഭാഗമായിരുന്ന അമ്പാട്ടി റയ്ഡുവാണ്. തുടക്കത്തിൽ മുംബൈ ഇന്ത്യൻസിന് വേണ്ടി കളിച്ച റയ്ഡു 2017ലാണ് ചെന്നൈയിലെത്തുന്നത്.\nമധ്യനിരയുടെ കരുത്ത് മുംബൈയുടെ വിൻഡീസ് വെടിക്കെട്ട് വീരൻ കിറോൺ പൊള്ളാർഡാണ്. ഫിനിഷറുടെയും വിക്കറ്റ് കീപ്പറുടെയും റോളിൽ സാക്ഷൽ എംഎസ് ധോണി എത്തുമ്പോൾ പേസ് ഓൾറൗണ്ടർമാരുടെ റോളിൽ ചെന്നൈ താരം ഡ്വെയ്ൻ ബ്രാവോയും ഹാർദിക് പാണ്ഡ്യയുമാണ് എത്തുന്നത്. രവീന്ദ്ര ജഡേജ സ്‌പിൻ ഓൾറൗണ്ടറാകും. ജസ്പ്രീത് ബുംറയാണ് ടീമിലെ പേസ് അറ്റാക്കിന്റെ ചുമതല. സ്‌പിന്നറായിയെത്തുന്നതും രണ്ട് ടീമിലും കളിച്ച ഒരു താരമാണ്, ഹർഭജൻ സിങ്.\nഇന്ത്യൻ പ്രീമിയർ ലീഗിൽ ഏറ്റവും കൂടുതൽ കിരീടം സ്വന്തമാക്കിയിട്ടുള്ള രണ്ട് ടീമുകളാണ് മുംബൈ ഇന്ത്യൻസും ചെന്നൈ സൂപ്പർ കിങ്സും. 12 സീസണുകളിലായി മുംബൈ നാല് തവണ കിരീടം സ്വന്തമാക്കിയപ്പോൾ പത്ത് സീസണുകൾ കളിച്ച ചെന്നൈ സൂപ്പർ കിങ്സ് മൂന്ന് തവണയും ലീഗ് ജേതാക്കളായി. ഏറ്റവും കൂടുതൽ ഫൈനൽ കളിച്ച ടീമും ചെന്നൈ തന്നെയാണ്.\nWeb Title: Rohit sharma and suresh raina pick combined mumbai indians chennai super kings ipl xi


DR KHALEELSHAMRAS: February 2013\nഹസ്തദാനം ശീലമാക്കുക .\nഹസ്തദാനത്തിലൂടെ രണ്ട് ഹ്ര്ധയങ്ങള്\nനെരിട്ട് സംവധിക്കുകയാണ് .\nരണ്ടു ഹ്ര്ധയങ്ങള് ഒന്നാവുകയാണ് .\nഇരു ഹ്ര്ധയങ്ങലും ഒരേ സ്നേഹം\nനീ ഹസ്തദാനം ശീലമാക്കുക .\nസ്നേഹം കയ്മാറാനുള്ള വഴിയാക്കുക .\nഹസ്തധാനം ഒരു മരുന്നാണ്\nസ്നേഹത്തിന്‍റെ പലതരം കൂട്ടുകള് കൊണ്ടുണ്ടാക്കിയ\nഒരു മരുന്ന് .\nഎല്ലാ അസുഘങ്ങള്‍ക്കും ഏറ്റവും ഉത്തമമായ പ്രതിവിധി .\nനിന്‍റെ വാക്കുകള് ,\nഇവയൊക്കെ ആരുടെയെങ്ങിലും മനസ്സിന്\nമുരിവേല്‍പ്പിക്കുന്നുണ്ടോ എന്ന് ശ്രദ്ധിക്കുക .\nവളരെ സൂക്ഷ്മതയോടെ വേണം നീ മറ്റുള്ളവര്‍ക്ക് നല്‍കുന്ന ഓരോ വാക്കും\nമനസ്സില്‍നിന്നും നിന്‍റെ ചുണ്ടിലെത്താന് .\nനിന്‍റെ ഒരു വാക്ക് മതിയാവും\nഒരാളുടെ ഒരു ദിവസത്തെ മനശാന്തിയെ കൊലചെയ്യാന് .\nനീയതറിഞ്ഞു കോള്ളണമെന്നില്ല .\nപക്ഷെ നീ ഒരുപ്രതിക്ഞ്ഞയെടുക്കുക .\nഎന്‍റെ വാക്കുകള് ഒരാളേയും വേദനിപ്പിക്കില്ല .\nഎന്‍റെ വാക്കുകള് സ്വൊന്തത്തേയും മറ്റുള്ളവരേയും തിരുത്തുന്നതോടൊപ്പം\nമറ്റുള്ളവര്‍ക്ക് പൊസിറ്റീവ് ഊര്‍ജം നല്‍കുന്നതായിരിക്കും .\nനൂറുവര്‍ഷം ജീവിക്കാന് .\nഇന്നുമുതല് നൂറുവര്‍ഷം വരെ ജീവിക്കണമെന്ന തീരുമാനത്തില് നീയെത്തുക .\nഅതും പൂര്‍ണ ആരോഗ്യവാനായി .\nഅതിനായി നീ ജീവിതത്തില് ചെയ്യേണ്ടതൊക്കെ ചെയ്യുക .\nഅഴിച്ചുപണികള് നടത്തേണ്ടയിടങ്ങളില് മാറ്റങ്ങള്‍ക്കു തയ്യാറാവുക .\nആദ്യം ഞാന് അസുഗങ്ങളില് നിന്നും വിമുക്തനും\nപൂര്‍ണ ആരോഗ്യവാനുമാണെന്നുള്ള മാനസികാന്തരീക്ഷം സൃഷ്ട്ടിക്കുക .\nവ്യായാമം നിത്യശീലമാക്കുക .\nമനശാന്തി തല്ലിതകര്‍ത്ത ചിന്തകളെയെല്ലാം ഒഴിവാക്കുക .\nനൂറു വര്‍ഷത്തിനു മീതെ ജീവിക്കണമെന്നതിനാല്\nആവശ്യത്തിനുമാത്രം ഭക്ഷണം കഴിക്കുക .\nഅധികം കഴിക്കുന്ന ഓരോ ഭക്ഷണവും നിന്‍റെ ആയുസ്സ് വെട്ടികുറക്കും .\nബാക്കിയെല്ലാം ഈശ്വരന് വിടുക .\nമരണത്തെ വരവേല്‍ക്കാന് diary 25.02/13\nവര്‍ഷങ്ങളായുള്ള അയാളുടെ സമ്പാദ്യം കുന്നുകൂട്ടി .\nഇന്നയാളുടെ സ്വോപ്ന സാക്ഷാത്കാരത്തിന്‍റെ ദിനമായിരുന്നു .\nഅയാളുടെ സമ്പാദ്യം കൊണ്ട് അയാളാശിച്ച വാഹനം\nഇന്നയാള് സ്വോന്തമാക്കി .\nഅയാള് തന്നെ ആ വാഹനമോടിച്ച്\nയാത്ര തിരിച്ചു .\nവഴിമധ്യേ മറ്റൊരു വാഹനം\nഅയാളെയും അയാളുടെ വാഹനത്തേയും തട്ടിത്തെറിപ്പിച്ചു .\nഅയാളേയും അയാളുടെ സ്വോപ്നങ്ങളെയും മരണം\nസ്വൊന്തം മരണത്തെ വരവേല്‍ക്കനായിരുന്നുവെന്ന് .\nഅവന് ശ്വസിച്ച വായുകണികകളോടായി പറഞ്ഞു\n"ഇതേ അന്ധരീക്ഷത്തിന്‍റെ മറ്റൊരു കോണില്\nഎന്‍റെ രാജകുമാരി ഇതേ വായുവില്‍നിന്നും\nഅവളുടെ ആത്മാവിന്‍റെയും ജീവന്‍റെയും\nഊര്‍ജം ശ്വസിക്കുന്നതായി ഞാനറിയുന്നു .\nഞാന് നിന്‍റെ കയ്കളില് അവള്‍ക്കായി ഒരു വാക്കുതരാം .\nഅത് വായുവിലൂടെ കയ്മാറി കയ്മാറി\nഅവളുടെ ചിന്തകളുടെ തീരത്തെതിക്കുക .\nഅവളുടെ മനസ്സിന് കാതുകളില് അനശ്വര പ്രണയത്തിന്‍റെ\nകവിതകളായി അവ എപ്പോഴും മുഴങ്ങട്ടെ "\nഅവളുടെ സ്വപ്നങ്ങളുടെ ആകാശത്ത്\nഅസ്തമിക്കാത്ത സൂര്യനായി എന്‍റെ മുഖം\nഉദിച്ചു നില്‍ക്കട്ടെ .\nഅവള്‍ക്കായി മിടിച്ച അവന്‍റെ ഹ്ര്ദയമിടിപ്പുകളോടായി\nഅവന് പറഞ്ഞു .\n"എനിക്കും അവള്‍ക്കുമിടയില് അലയടിച്ച\nഎന്നിട്ടീ മിടിപ്പുകളെ അവളുടെ ഹ്ര്ധയത്തില് വര്‍ശിക്കുക .\nകോല് ചെണ്ടമേല് സ്പര്‍ശിച്ചപ്പോള്\nഎന്‍റെ മിടിപ്പുകള് അവളുടെ ഹ്ര്ധയത്തില്\nഅനശ്വരസ്നേഹത്തിന്‍റെ നാദങ്ങള് തീര്‍ക്കട്ടെ .\nവ്യക്തി ബന്തത്തിലെ മാനധണ്ടങ്ങള്\nസ്നേഹം ,പണം ,പതവി ,സൌന്ദര്യം\nഇവയാണ് വ്യക്തി ബന്തത്തിലെ\nചിലര് ഇതിലെല്ലാത്തിനും മുന്ഘടന നല്കുന്നവരാവാം .\nചിലര് പണത്തിലോ സൌന്ദര്യത്തിലോ പതവിയിലോ മാത്രം\nചിലര്‍ക്ക് സ്നേഹം മാത്രമാവും മാനധണ്ടം .\nമറ്റെല്ലാം സ്നേഹത്തിന്‍റെ മാസ്മരിക ശക്തിയില്\nയഥാര്‍ത്ഥ പ്രായം .\ndr ഖലീല് ശംറാസ് .\nഎനിക്കരികില് വന്ന ദിവസം പപ്പന് ഭൂമിയില് ജീവിക്കാന് തുടങ്ങിയിട്ട് 32 വര്‍ഷമായി .പക്ഷെ അവന്‍റെ വയസ്സ് നോക്കിയപ്പോള് 68. 32 വര്‍ഷം ഭൂമിയില് ജീവിച്ച പപ്പന് എങ്ങിനെ 68 വയസ്സായി .ഡോക്ട്ടെര്‍ക്ക് എന്തുപറ്റി എന്ന് നിങ്ങള് ചോദിച്ചേക്കാം .പക്ഷെ നമ്മുടെ ആരോഗ്യാവസ്തക്കനുസരിച്ചു നമ്മുടെ പ്രായത്തില് വ്യതിയാനം വരാം .നാം ജീവിച്ച കാലയളവിനെ ക്രോണോളജിക്കല് ഐജ് എന്ന് പറയുമ്പോള് ആരോഗ്യവസ്തക്കനുസരിച്ചുള്ള പ്രായത്തെ വാസ്കുലാര് ഐജ് എന്ന് പറയുന്നു .ഫ്രാമിംഗ്ഹാം എന്ന ഡോക്ടര് വര്‍ഷങ്ങളായുള്ള പഠനത്തിന്‍റെ അടിസ്ഥാനത്തില് വികസിപ്പിച്ചെടുത്ത ഫ്രാമിംഗ്ഹാം റിസ്ക് സ്കോര് എന്ന ഫോര്‍മുല വെച്ചുകൊണ്ടാണ് ഈ വാസ്കുലാര് ഐജ് എന്ന യഥാര്‍ത്ഥ പ്രായം കണക്കാക്കുന്നത് .ഒരേ സമയം2വ്യക്തികള് വാങ്ങി ഉപയോഗിച്ച വാഹനം ഉപയോഗിച്ചു വില്‍ക്കുമ്പോള്2തരം വിലയാണ് എന്നതുപോലെത്തന്നെയാണ് മനുഷ്യനും .\n32 വര്‍ഷം ജീവിച്ച പപ്പന് ചില ദേഹാസ്വസ്ഥതയുമായാണ് എനിക്കരികില് വന്നത് .പപ്പന്‍റെ രക്തം ടെസ്റ്റ് ചെയ്തപ്പോള് രക്തത്തില് ശുഗറിന്‍റെയും കൊഴുപ്പിന്‍റെയും അളവ് വളരെ കൂടുതലായിരുന്നു .രക്ത സമ്മര്‍ദ്ധവും വളരെ കൂടുതലായിരുന്നു .ഇതിന്‍റെ എല്ലാം അളവ് ഫ്രാമിംഗ്ഹാം റിസ്ക് സ്കോര് വെച്ച് വാസ്കുലാര് ഐജ് കണക്കു കൂട്ടിയപ്പോള് പപ്പന്‍റെ പ്രായം 68.\nഅന്ന് ലഭിച്ച അളവുകള് ഇപ്രകാരമായിരുന്നു . ക്രോണോളജിക്കല് ഐജ്...32 വര്‍ഷം .കൊളസ്റ്ററോള് 276(നോര്‍മല് 200 വരെ ).ഷുഗര് 210(നോര്‍മല് ഭക്ഷണശേഷം 140 വരെ ) പ്രഷര് 164/90 (നോര്‍മല് 140 വരെ ).പ്രഷറിന് ഗുളിക കഴിക്കാറില്ല .പുകവലി ശീലം വര്‍ഷങ്ങളായിട്ടു ഉണ്ട് ecg നോര്‍മല് ആയിരുന്നതിനാല് മുന്‍കാല ഹ്രദയ രോഗങ്ങള് ഒന്നുമില്ല എന്ന് സ്ഥിതീകരിച്ചു .ഈ വസ്തുതകളെയെല്ലാം ഫ്രാമിംഗ്ഹാം റിസ്ക് സ്കോര് എന്ന ഫോര്‍മുലയില് അപ്പ്ളെ ചെയ്തു അങ്ങിനെ പപ്പന്‍റെ യഥാര്‍ത്ഥ പ്രായം ലഭിച്ചു 68.\nഞാന് പപ്പനോട് ചോദിച്ചു .എന്തുപറ്റി പപ്പാ ?കുറച്ചു ദിവസമായി ജോലിക്കൊന്നും പോവാറില്ലേ .പപ്പന് മറുപടിപറഞ്ഞു .ഞാനൊരു മണല് തോഴിലാളിയാണ് .പാസ്സില്ലാത്തതിനാല് 15 ദിവസത്തോളം ജോലിക്കൊന്നും പോയിരുന്നില്ല .\nപപ്പന് തിരികെ പോയപ്പോള് മരുന്നൊന്നും തന്നെ നല്‍കിയില്ല .68 വയസ്സയതോര്‍ത്ത് വേവലാതിപെടേണ്ടെന്നു പറഞ്ഞു ആശ്വസിപ്പിച്ചു .ജീവിത ശൈലികളില് പെട്ടെന്നൊരു അഴിച്ചുപണിക്ക് തയ്യാറായാല് പ്രായം താഴോട്ട് വരുമെന്നും പറഞ്ഞു .\nമണല് പണിയില്ലാത്ത ദിവസങ്ങളില് മറ്റെന്തെങ്കിലും ജോലിചെയ്യാനോ അല്ലേല് വ്യായാമം ചെയ്യാനോ പറഞ്ഞു .പുകവലിയും കൊഴുപ്പുള്ള ഭക്ഷണവും ഒഴിവാക്കാമെന്ന് ഉറപ്പുതന്നു .15 ദിവസം കഴിഞ്ഞു വീണ്ടും വരാന് പറഞ്ഞു .\nപിന്നീട് 15 ദിവസങ്ങള്‍ക്കു ശേഷം പപ്പന് തിരികെവന്നപ്പോള് .വീണ്ടും രക്തം പരിശോധിച്ചു കൊഴുപ്പിന്‍റെയും ശുഗറിന്‍റെയും അളവ് നോര്‍മല് ആയിരിക്കുന്നു .രക്തസമ്മര്‍ദ്ധവും നോര്‍മല് ആയിരുന്നു .ഞാന് നല്‍കിയ ഉപധേഷങ്ങളെല്ലാം പപ്പന് അനുസരിച്ചു .മണല്പണി യില്ലാത്തപ്പോള് കൊത്താന് പോയി .പുകവലി നിര്‍ത്തി .ഭക്ഷണ കാര്യത്തില് ശ്രദ്ധിച്ചു .ലഭിച്ച അളവുകള് വീണ്ടും ഫ്രാമിംഗ്ഹാം റിസ്ക് സ്കോര് എന്ന വയസ്സ് നിര്‍ണയ ഫോര്‍മുലയില് കണക്കുകൂട്ടിയപ്പോള് പപ്പന്‍റെ പ്രായം വെറും 30.ജീവിച്ച വര്‍ഷത്തേക്കാള്2കുറവ് .\nനാം നമ്മുടെ യഥാര്‍ത്ഥ പ്രായം കണക്കുകൂട്ടിയാല് ജീവിച്ച വര്‍ഷത്തേക്കാള് കൂടുതല് കിട്ടാന് സാദ്യതയുണ്ട് .നേരത്തെ വാര്‍ധക്യവും അനാരോഗ്യവും പിടിച്ചുവാങ്ങാതെ നാം ജീവിച്ച വര്‍ഷത്തിലും താഴെയുള്ള ഒരു പ്രായം നമുക്ക് നിലനിര്‍തേണ്ടതുണ്ട് .ആരോഗ്യകരമായ ജീവിതം ശീലിക്കുക മാത്രമേ അതിനു പ്രതിവിധിയുള്ളൂ .\nഅത് നിന്‍റെ ജീവിതശൈലിയുടെ സൃഷ്ട്ടിയാണ് .\nകണ്ണാടിയില് സ്വൊന്തം കുടവയര് കണ്ട്\nമനശാന്തി തല്ലിതകര്‍ക്കാതെ .\nനിന്‍റെ ജീവിതശൈലിയില് ഒരു മാറ്റത്തിന്\nഈ നിമിഷം തയ്യാറാവുക .\nനിന്‍റെ മനസ്സിന്‍റെ കണ്ണാടിയില് സദാ കാണുക എന്നതാണ് .\nദിനേന ഓരോ മണിക്കൂര് വ്യായാമം ദിനചര്യയുടെ\nനിന്‍റെ ശരീരത്തിന് ആവശ്യമായത്രമാത്രം ഭക്ഷണം\nകഴിക്കാന് ശരീരത്തെയും മനസ്സിനെയും പാകമാക്കുക .\nനിന്‍റെ മനസ്സിന്‍റെ കണ്ണാടിയില് നിത്യേന\nനീ കാനുന്ന മെലിഞ്ഞു സുന്ദര രൂപത്തിലേക്ക്\nനീപോലും അറിയാതെ നിന്‍റെ ശരീരം ചെന്നെത്തും .\nഅതിനിടയില് കുറഞ്ഞോ കുറഞ്ഞില്ലേ\nഎന്നൊക്കെയുള്ള ആശങ്ങകള്‍ക്ക് ഒരു പ്രസക്തിയുമില്ല .\nനീ സമ്മാനിച്ച പുഞ്ചിരിയും\nപലപ്പോഴായി എന്‍റെ മനസ്സിനെ വേദനിപ്പിച്ച\nനിന്‍റെ വാക്കുകളും .\nഞാനനുഭവിച്ച അസൂയയും .\nഞാന് നിനക്കായ് നെയ്ത സ്വോപ്നങ്ങളും\nഎന്‍റെ ചിന്തകളുടെ ലോകത്ത്\nഞാന് നിനക്കായ് പണിതീര്‍ത്ത\nഅനശ്വര സ്നേഹത്തിന്‍റെ മണിസൌധങ്ങളമെല്ലാം\nഎന്‍റെ മനസ്സിന്‍റെ കേവലം കബളിപ്പിക്കള്\nയഥാര്‍ത്തത്തില് നീ നിന്‍റെ ലോകത്തും\nഞാനെന്‍റെ ലോകത്തും വിരഹിച്ച\nകേവലം അപരിചിതര് മാത്രമായിരുന്നു\nതമ്മില് വ്യത്യാസമില്ല എന്നുമിരിക്കെ\nകാണാന് കഴിയാത്തതില് നീ ദുക്കിക്കാതിരിക്കുക /\nകാണാനാശിച്ച കാഴ്ചകളെ കുറിച്ച്\nഅറിവ് നേടിയെടുക്കുക .\nആയ അറിവിനെ ചിന്തകളുടെ കണ്ണുകളിലൂടെ\nഭാവനയുടെയും സോപ്നത്തിന്‍റെയും തീരത്ത് കാണുക.\nനിന്‍റെ അതിധികളായിരുന്നു .\nനിനക്കുള്ളതാണോ എന്നറിയില്ല .\nഇനി അവ നിന്‍റെതായാല്‍പോലും\nഇന്നലെകള് പോയ വഴിക്ക്\nഅവയും പോവും .\nനിനക്കും നിന്‍റെ ജീവിതത്തിനും\nഈ ഒരു കൊച്ചുനിമിഷം മാത്രമേയുള്ളൂ .\nനിന്‍റെ ഈ നിമിഷത്തോട്\nനീതി പുലര്‍ത്തുക .\nഒരു വന്വിജയതിലെക്കുള്ള പ്രയത്നത്തിന്‍റെ\nവഴിയാവട്ടെ ഈ നിമിഷം .\nമനസ്സ് ഈ നിമിഷം\nകാരുണ്യം നിന്‍റെ ആധര്‍ഷമാവട്ടെ .\nആദ്യ മരുന്ന് .\nനിന്‍റെ സ്നേഹം നിറഞ്ഞ വാക്കുകളാവണം\nനീ അവര്‍ക്ക് നല്‍കുന്ന ആദ്യ മരുന്ന് .\nനിറച്ച നന്മയും ശുഭപ്രതീക്ഷയും നല്‍കിയ വാക്കുകള്\nഅവര്‍ക്ക് സമ്മാനിക്കുക .\nരോഗിയിലെ രോഗത്തെ പരിജയപെടുത്തുന്നതോടൊപ്പംതന്നെ\nരോഗമില്ലാത്തൊരു മാനസികാന്തരീക്ഷം അവരുടെ\nമനസ്സുകളില് സൃഷ്ടിക്കാന് കഴിയണം .\nനിനക്കരികില് ചികില്‍സ തേടിയെത്തുന്നവരെ\nഅന്യരായി കാണാതിരിക്കുക .\nപലതിലും നാം അക്ര്ഷ്ടരായേക്കാം .\nനമ്മുടെ മനസ്സില് അവ ഉപേക്ഷിക്കാന് കഴിയാത്തിടത്തോളം\nസ്ഥിരപ്രധിഷ്ടയും നേടിയേക്കാം .\nകൊള്ളേണ്ടവ കൊള്ളാനും തള്ളേണ്ടവ തള്ളാനുമുളള\nആര്‍ജവം മനസ്സിനുണ്ടാവണം .\nനിന്‍റെ മനസ്സും മനസ്സിലെ ചിന്തകളുമാണ്\nയഥാര്‍ത്ഥ നീയെന്നിരിക്കെ .\nമനസ്സെടുക്കുന്ന ഏതു തീരുമാനവും\nനിന്‍റെ മാറ്റമാവും .\nമനസ്സില് ശക്തമായ തീരുമാനങ്ങളെടുക്കുക .\nനീ അടിമപെട്ട പലതില്‍നിന്നുമുള്ള\nനീ മരണപെടുന്ന ഒരു ദിവസം\nഅതിനുമുന്‍പ് തന്നെ മറക്കേണ്ടവ\nനല്ല ഉറക്കം .\nചിട്ടയായ വ്യായാമം .\nതികച്ചും പോസിറ്റീവ് ആയ ചിന്തകള് .\nഇതൊക്കെ ഒന്ന് ശ്രദ്ധിക്കുക .\nനീ എന്തൊന്നിനെകുറിച്ചാണോ ചിന്തിക്കുന്നത്\nഅതിനെ നീ നിന്‍റെ ജീവിതത്തിലേക്ക്\nഅതുകൊണ്ട് നിന്‍റെ ചിന്തകള്\nനിന്‍റെ ലക്ഷ്യങ്ങളുമായി പൊരുത്തപെടണം .\nസദാ നിലനിര്‍ത്തുക .\nനിന്‍റെ മനസ്സമാധാനം തല്ലിത്തകര്‍ത്തതൊന്നിനും\nനിന്‍റെ ചിന്തകളില് ഇടം നല്‍കാതിരിക്കുക .\nകാരണം അത്തരം ചിന്തകള്\nഒരു ജീവിതത്തെയായിരിക്കും നിന്നിലേക്ക്\nപുകവലി ഹ്ര്ദ്രോഗങ്ങള്‍ക്ക് മുഖ്യകാരണം published in chandrika daily..\nപുകവലി ഹ്ര്ദ്രോഗങ്ങള്‍ക്ക് മുഖ്യകാരണം .\nകുളിര്‍ക്കാറ്റ് എന്നെ പഠിപ്പിച്ചു\nപൊലിഞ്ഞുപൊയെന്നു ഞാന് കരുതിയ\nഎന്‍റെ ബാല്യവും കൌമാരവുമെല്ലാം\nഎന്നില് തന്നെ എങ്ങും പൊയ്മറയാതെ\nപുതുമഴവന്നു ഭൂമിക്ക് ഉമ്മ കൊടുത്തപ്പോള്\nഅതുകണ്ടുനിന്ന കുളിര്‍കാറ്റ് മന്ദമാരുതനായിവന്നു\nഭൂമിയില് നിര്‍ത്തം വെച്ചപ്പോള്\nഎന്‍റെ ഓര്‍മയുടെ ചെപ്പില്‍നിന്നും\nഎന്‍റെ ബാല്യത്തെയും കൌമാരത്തെയുമൊക്കെ\nവീണ്ടും തിരികെ വിളിക്കുകയായിരുന്നു .\nആ കുളിര്‍ക്കാറ്റ് എന്നെ പഠിപ്പിച്ചു\nഎല്ലാം ഓരോരോ അവസരങ്ങളില്\nവീണ്ടും തിരിച്ചുവരുമെന്നും .\nഅപ്രതീക്ഷിതമായി ചിലര് ജീവിതത്തിലേക്ക്\nഒരതിധിയായി വന്നു അവര് ഹ്രദയത്തെ കീഴടക്കും .\nഉറങ്ങി കിടക്കുന്ന സ്നേഹത്തെ തച്ചുനര്‍ത്തും .\nഅലസമായ ജീവിതത്തിനു പ്രജോധനമാവും .\nജീവിതത്തിന്‍റെ ആദര്‍ശമാവും .\nജീവിതത്തെ കൌമാരതിലെകക് തിരികെകൊണ്ടുപോവും .\nഅവരിലെ നന്മയെ തച്ചുണര്‍ത്തിയ\nസ്നേഹത്തിനു ഊര്‍ജം നല്‍കിയ\nആവരുടെ ജീവിതത്തില് എത്തിച്ചേര്‍ന്ന\nആ അതിഥി നീയാവട്ടെ .\nപോസിറ്റീവ് ഊര്‍ജവും നല്‍കിയ\nവ്യക്തിയായി നീ ജീവിക്കുക .\nനിന്‍റെ ചിന്തകളുടെ ലോകത്തിരുന്നു\nനിയെന്നോട് സംസാരിക്കുക .\nഎനിക്കായി പാടുക .\nഎന്‍റെ ചിന്തകളുടെ ലോകത്തിരുന്നു\nഞാനതിനു മറുപടി പറയാം .\nനീ പാടിയ പാട്ടിന്‍റെ ഭാക്കി പാടാം .\nആ ശക്തി നീ ചിന്തിച്ചുകൊണ്ടിരിക്കുന്നതിനെ\nനിന്നിലെക്കകര്‍ഷിക്കുമെന്നും നീയറിയുക .\nഈ പ്രപഞ്ചത്തിന്‍റെ കരങ്ങളില്\nനിനക്കാവശ്യമുള്ളതും ആഗ്രഹമുള്ളതുമെല്ലാം ഉണ്ട് .\nചിന്തകളിലൂടെ അവയെ സ്വീഗരിക്കുക\nചിന്തകളുടെ കാന്തിക വലയത്തിലേക്ക്\nനിന്‍റെ ആഗ്രഹങ്ങളെ ആകര്‍ഷിക്കുക .\nനിനകെല്ലാം നേടിയെടുക്കാം .\nജീവിത രീതി മാറ്റൂ രോഗങ്ങളെ അകറ്റൂ.published in chandrika daily.\nജീവിത രീതി മാറ്റൂ\nരോഗങ്ങളെ അകറ്റൂ .\nDR ഖലീല് ഷംറാസ് md\nപകര്‍ച്ചവ്യാധികള് മനുഷ്യന്‍റെ ആയുസ്സ് കവര്‍ന്നെടുത്ത ഒരു കാലമുണ്ടായിരുന്നു ..ഫലപ്രദമായ മരുന്നുകള് കണ്ടെത്തിയതോടെ ആ ഒരു കാലഘട്ടം കഴിഞ്ഞു .ഇന്ന് മനുഷ്യന്‍റെതന്നെ ജീവിതശൈലികള് കൊണ്ടുള്ള ആരോഗ്യപ്രശ്നങ്ങള് അന്ന് പകര്‍ച്ചവ്യാധികള്\nചെയ്ത റോള് ഏറ്റെടുത്തിരിക്കുന്നു .ഇന്ന് 80 ശതമാനത്തിലേറെ മരണത്തിനു കാരണമാവുന്ന പ്രശ്നം മനുഷ്യന്‍റെ ജീവിത ശൈലികൊണ്ടുള്ള ആരോഗ്യ പ്രശ്നങ്ങളാണ് .\nമനുഷ്യകൊല്ലികളായ ജീവിത ശൈലികളില് ഏറ്റവും പ്രധാനപെട്ടവ താഴെ കൊടുക്കുന്നു\n3.ഭക്ഷണരീതി (അമിതമായ കലോറി അടങ്ങിയതും കൊഴ്പ്പുകൂടിയതുമായ ഭക്ഷണം )\nഇന്ന് നാം ഏറ്റവുംകൂടുതല് ശ്രദ്ധികേണ്ട ആരോഗ്യ പ്രശ്നം നമ്മുടെ ജീവിതരീതി തന്നെയാണ് .ദീര്‍ഗായുസ്സിന് പിന്നെ അസുഗങ്ങളില്ലാത്ത ജീവിതത്തിന് നാം നമ്മുടെ ജീവിത ശൈലികളില് മാറ്റംവരുത്തിയേ പറ്റൂ .\nഒരു സിഗരെറ്റ് ശരാശരി 11 മിനിറ്റോളം മനുഷ്യന്‍റെ ജീവിതത്തില്‍നിന്നും കവര്‍നെടുക്കുന്നു .\nശരാശരി7വര്‍ഷത്തോളം പുകവലിക്കാര്‍ക്ക് ആയുസ്സും കുറവാണ് .അതുകൊണ്ടുണ്ടാവുന്ന വിപത്തുകള് നമ്മുടെ കണക്കുകൂട്ടലുകല്‍ക്കും അപ്പുറമാണ് .\nനാം ഓരോദിവസവും നിര്‍ഭന്തമായും ചെയ്യേണ്ട കുറേ ശീലങ്ങളുണ്ട് .പല്ലുതേക്കുക ,കുളിക്കുക ,വസ്ത്രം ധരിക്കുക .അതിലെല്ലാമേറെ പ്രാധാന്യം നിറഞ്ഞതാണ് വ്യായാമം .നമ്മിലെത്രപേര് ഈ ഒരു ശീലം ജീവിതത്തിലെ ദിനചര്യയില് പെടുതുന്നുണ്ട് .ദിനേന 1 മണിക്കൂര് വ്യായാമം ചെയ്യുക 23 മനിക്കൂര് ജീവിക്കുക .അല്ലേല് വ്യായാമം ചെയ്യാതെ 24 മണിക്കൂര് മരിച്ചതുപോലെ ജീവിക്കുക .ഇതില് നിങ്ങള് ഏതു തിരഞ്ഞെടുക്കും .\nപൊതുവെ വിവാഹ പാര്‍ട്ടികളും മറ്റും കഴിഞ്ഞിറങ്ങുമ്പോള് അവിടത്തെ സല്ക്കാരത്തെ നിരൂപണം ചെയ്യുന്ന ഒരുരീതി നമ്മുടെ സമൂഹത്തില് നിലനികുന്നുണ്ട് .അവിടെ പലതരം ബിരിയാണികളും കോഴിയും മട്ടണ്‌മോക്കെയുണ്ടായാല് കല്യാണത്തിന് മാര്‍ക്ക് A പ്ലസ് .ഇവിടെയും നമുക്ക് തെറ്റി .100 ഗ്രമിനുമീതെ എത്ര മാംസാഹാരം ഉള്ളില്ചെന്നാലും അത് കൊഴുപ്പായി ശരീരത്തില് ശേകരിക്കപെടും .പിന്നീട് ഹ്രധയഘാതവും മറ്റും വരുന്നത്തിനു കാരണമാവുകയും ചെയ്യും .\nഎല്ലാവരും കുട്ടികളെ ഭക്ഷണം കഴിപ്പിച്ച് തടികൂട്ടിപ്പിക്കാനുള്ള ശ്രമത്തിലാണ് .അത് ഒരു സ്റ്റാറ്റസിന്‍റെ ഭാഗമായി കഴിയുകയും ചെയ്തു .TV ക്കു മുന്‍പിലെ കുത്തിയിരിപ്പും മറ്റും വണ്ണം കൂടാന് കാരണമായി .ആഴ്ചയില് രണ്ടര മണിക്കൂര് മാത്രമേ TV കാണാന് സമയം അനുവദിക്കുന്നുള്ളൂ .ആഴ്ചയില് രണ്ടരമണിക്കൂറിലതികം വരുന്ന ഓരോ നിമിഷവും പോന്നതടിക്കു കാരണമാവും .ഉയരതിനനുസരിച്ചുള്ള തൂക്കം നിലനിര്‍ത്താന് നമുക്ക് കഴിയണം .\nജീവിത ശൈലിയുമായി ബന്തപെട്ടുണ്ടാവുന്ന പ്രശ്നങ്ങളെക്കുറിച്ച് കൂടുതല് വിശതമായി അടുത്ത ആഴ്ചകളില് തുടരും .\nചെയ്യുന്ന ഓരോ കാര്യത്തിന്‍റെയും ആദ്യ സൃഷ്ടിപ്പ്\nമനസ്സില് ആദ്യം ജനിക്കണം .\nഒരു കെട്ടിടം പണിയുമ്പോള്\nആദ്യം പ്ലാന് തയ്യാറാക്കി\nപിന്നെ എ പ്ലാനിനനുസരിച്ചു\nനീ ശ്രമിക്കുക പരിശ്രമിക്കുക .\nമനശക്തി നിന്‍റെ സ്വൊന്തം മനസ്സിന്‍റെ ശക്തിയാണ് .\nനിന്‍റെ സ്വൊയം അറിവില്ലാതെ അതൊരിക്കലും\nനിനക്ക് നഷ്ടപെട്ടുപോവില്ല .\nനിന്‍റെ സ്വൊന്തം ഉത്തരവാദിത്തമാണ് .\nനിന്‍റെ ചുറ്റുമുള്ള ഒരു വ്യക്തിക്കോ സാഹജര്യത്തിനോ\nനിന്‍റെ മനശക്തിയെ അപഹരിക്കാനുള്ള\nഅവസരം നല്‍കാതിരിക്കുക .\nനിന്‍റെ മനസ്സിന്‍റെ സമാധാനാന്തരീക്ഷം\nചരിത്രത്തിന്‍റെ ഭാഗമവുന്നതിനുമുന്പേ .diary 07-02-13\nകോടാനുകോടി പുംബീജങ്ങള് രാക്തസാക്ഷിത്വം വരിച്ച്\nനിനക്കൊരാള്‍ക്ക് ഈ ഭൂമിയില് ജീവിക്കാനവസരം തന്നു .\nആ കോടാനുകോടി പുംബീജങ്ങള്‍ക്കും\nഅല്ലാതെ ജീവന് കാണാതെ പൊലിഞ്ഞുപോയ\nഅതിലേറെ വരുന്ന പുംബീജങ്ങള്‍ക്കും\nലഭിക്കേണ്ട അവസരങ്ങളെ ഇല്ലാതാക്കി\nനീ ഈ ഭൂമിയില് ജീവിതം തുടങ്ങി .\nനിനക്ക് ജീവിതമെന്ന ലോട്ടറി അടിച്ചു .\nനീ നിന്‍റെ മൂല്യം ഉള്‍കൊള്ളാതെ\nജീവിതം കളഞ്ഞുകുടിക്കുകയാണോ .\nനീ ശ്വോസിക്കുന്ന മരിച്ചവനായി ജീവിക്കുകയാണോ .\nചെയ്യേണ്ട കാര്യങ്ങള് ചെയ്തുതീര്‍ക്കാതെ\nആ മരിച്ചവരില് തന്നെയാണോ നീയും ,\nമുന്നേറുക വിജയത്തിനായി ,\nനീ ചരിത്രത്തിന്‍റെ ബാഗമവുന്നതിനുമുന്പേ .\nജീവിക്കുക . തളരാതെ ....മുഷിയാതെ ...DIARY 05.02.13\nനീ തളര്‍ന്നുപോവരുത് .\nഒരിക്കലും മുഷിപ്പുണ്ടാവരുത് .\nജീവിതത്തേക്കാള് വിശാലമായൊരു സമയം\nനിനക്കായി ഉണ്ടെന്നിരിക്കെ .\nനിന്‍റെ മനസ്സ് നിന്‍റെ ഗുരുവാകട്ടെ .\nഉണരൂ ഉണരൂ എന്ന മന്ത്രം\nനിന്‍റെ മനസ്സ് നിന്നോട് മന്ത്രിക്കട്ടെ .\nനിനക്ക് സന്തോഷം നല്‍കിയ ഭൂധകാലത്തെ ഏതെങ്കിലും \_\_\nഅനുബവങ്ങളില്‍നിന്നും നീ ഊര്‍ജം കണ്ടെത്തുക.\nതളരാതെ ....മുഷിയാതെ ...\nദമ്പതികൾക്കിടയിലെ ഫോൺകോളുകളിൽ കുറവുവരുന്നത് സ്നേഹത്തിൻറെ അഭാവം കൊണ്ടല്ല. മറിച്ച് ആരെങ്കിലും ഒരാൾ മേലധികാരിയായി വരുന്നതുകൊണ്ടാണ്. മേലധിക...\nജീവിത രീതി മാറ്റൂ രോഗങ്ങളെ അകറ്റൂ.published in ch...\nചരിത്രത്തിന്‍റെ ഭാഗമവുന്നതിനുമുന്പേ .diary 07-02-1...


മലയാളത്തിന് അഭിമാനിക്കാം; മൂത്തോനും ജെല്ലിക്കെട്ടും ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ\n16 Aug 2019 6:45 AM GMT\nലിജോ ജോസ് പെല്ലിശ്ശേരിയുടെ ജെല്ലിക്കെട്ടും ഗീതു മോഹൻദാസിൻ്റെ സംവിധാനത്തിൽ ഒരുങ്ങിയ മൂത്തോനും ടൊറൻ്റോ ഇൻ്റർനാഷണൽ ഫിലിം ഫെസ്റ്റിവലിൽ പ്രദർശനത്തിന്. ഫെസ്റ്റിവലിലെ കണ്ടംപററി വേൾഡ് സിനിമ വിഭാഗത്തിലാണ് ജെല്ലിക്കെട്ട് പ്രദർശിപ്പിക്കുക. മൂത്തോൻ സ്പെഷ്യൽ പ്രസൻ്റേഷൻസ് വിഭാഗത്തിലും പ്രദർശിപ്പിക്കും.\nരണ്ടുവര്‍ഷം മുമ്പ് അടൂർ ഗോപാലകൃഷ്ണന്റെ സംവിധാനത്തിൽ എത്തിയ 'പിന്നെയും' എന്ന ചിത്രമാണ് ഒടുവിൽ ഈ മേളയിൽ പ്രദര്‍ശിപ്പിച്ച മലയാള ചിത്രം. സെപ്റ്റംബര്5മുതൽ 15 വരെയാണ് ചലച്ചിത്രമേള നടക്കുന്നത്.\nജല്ലിക്കെട്ട്’ എന്ന പേര് പ്രഖ്യാപിച്ചതു മുതല് തമിഴ്‌നാട്ടിലെ കാളപ്പോരായ ജെല്ലിക്കെട്ടിനെ ആസ്പദമാക്കിയാണോ ചിത്രമെന്നാണ് എല്ലാവരുടേയും ചോദ്യം. എന്നാല് സിനിമയുടെ പ്രമേയം ഇതുവരെ ലിജോ ജോസ് പെല്ലിശ്ശേരി വ്യക്തമാക്കിയിട്ടില്ല. ഒരു പോത്തും കുറെ മനുഷ്യരുമാണ് ചിത്രത്തില് അഭിനയിക്കുകയെന്ന് ലിജോ ജോസ് പെല്ലിശ്ശേരി നേരത്തെ ഫേസ്ബുക്ക് പോസ്റ്റിലൂടെ അറിയിച്ചത്.\nഎസ് ഹരീഷ്, ആര് ജയകുമാര് എന്നിവര് ചേര്‍ന്ന് തിരക്കഥ ഒരുക്കിയിരിക്കുന്ന ചിത്രത്തില് വമ്പന് താരനിരയാണ് അണിനിരക്കുന്നത്. ആന്‍റണി വര്‍ഗീസും ചെമ്പൻ വിനോദ് ജോസും പ്രധാന കഥാപാത്രങ്ങളായെത്തും. ഹരീഷ് എഴുതിയ ‘മാവോയിസ്റ്റ്’ എന്ന ചെറുകഥയെ ആസ്പദമാക്കിയുള്ളതാണ് ചിത്രം.\nനിവിൻ പോളി നായകനാകുന്ന മൂത്തോൻ ലക്ഷദ്വീപില് നിന്നും തന്റെ ചേട്ടനെ തിരഞ്ഞ് മുംബൈയില് പോകുന്ന ഒരു 14 വയസുകാരന് യുവാവിന്റെ കഥയാണ് പറയുന്നത്. ചിത്രം ഹിന്ദിയിലും മലയാളത്തിലുമായാണ് ഗീതു മോഹന്‍ദാസ് ഒരുക്കുന്നത്. ശശാങ്ക് അറോറ, ഹരിഷ് ഖന്ന, ശോഭിത ധുളിപാല, റോഷന് മാത്യു, എന്നിവരാണ് മറ്റ് താരങ്ങള്.\nചിത്രത്തിന്‍റെ ഹിന്ദി ഡയലോഗുകള് എഴുതിയിരിക്കുന്നത് പ്രശസ്ത സംവിധായന് അനുരാഗ് കാശ്യപാണ്. ഗീതു മോഹന്‍ദാസ് തന്നെയാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്. ഛായാഗ്രഹണം ഭര്‍ത്താവും സംവിധായകനുമായ രാജീവ് രവിയാണ്.\nമിനി സ്റ്റുഡിയോ, ജാര് പിക്ചേഴ്സ്, പാരഗണ് പിക്ചേഴ്സ് എന്നിവര്‍ക്കൊപ്പം അനുരാഗ് കശ്യപും ചിത്രത്തിന്‍റെ നിര്‍മാണ രംഗത്തുണ്ട്. രാജീവ് രവിയാണ് ഛായാഗ്രഹണം. നിവിന് പോളിക്ക് പുറമെ റോഷന് മാത്യു ശശാങ്ക് അറോറ, ശോഭിത് ധൂലിപാല, ദിലീഷ് പോത്തന്, സുജിത് ശങ്കര് തുടങ്ങിയവരും മറ്റ് പ്രധാന കഥാപാത്രങ്ങളെ അവതരിപ്പിക്കുന്നു\nലോകത്തിലെ ഏറ്റവും ഫിലിം ഫെസ്റ്റിവലുകളിൽ ഒന്നാണ് ടൊറന്‍റോ ഫിലിം ഫെസ്റ്റിവല് ( ടി ഐ എഫ് എഫ്). 40 വർഷം പാരമ്പര്യമുള്ള ഈ മേളയിൽ ഒട്ടേറെ മലയാള സിനിമകൾ ഇതിനു മുൻപും പ്രദർശിപ്പിച്ചിട്ടുണ്ട്. വർഷം തോറും 480,000 ആളുകൾ ഈ ചലച്ചിത്രോത്സവത്തിൽ പങ്കാളികളാകാറുണ്ട്. 1976-ൽ സ്ഥാപിതമായതിനു ശേഷം ടിഎഫ്എഫ്എഫ് ബെൽ ലൈറ്റ് ബോക്സ് (TIFF Bell Lightbox), സിനിമാ സംസ്കാരത്തിന്റെ ഒരു ചലനാത്മക കേന്ദ്രമായി മാറിക്കഴിഞ്ഞു. പുതിയ റിലീസുകൾ, ലൈവ് ഫിലിം ഇവന്‍റുകൾ, സംവേദനാത്മക ഗാലറി ടി എഫ്എഫ്എഫ് ബെൽ ലൈറ്റ് ബോക്സ് സ്ക്രീനിംഗ്, പ്രഭാഷണങ്ങൾ, ചർച്ചകൾ, ഉത്സവങ്ങൾ, വർക്ക്ഷോപ്പുകൾ, വ്യവസായ പിന്തുണ എന്നിവയും കാനഡയിൽ നിന്നും ലോകത്തെമ്പാടും സിനിമാ നിർമാതാക്കളെ കണ്ടുമുട്ടാനുള്ള അവസരവും ടൊറന്‍റോ അന്താരാഷ്ട്ര ചലച്ചിത്രോത്സത്തിന്‍റെ പ്രത്യേകതയാണ്.\nREAD MORE: നദികള് വഴിമാറി, ഒരാഴ്ചയായി നിലമ്പൂര് മുണ്ടേരിയിലെ ആദിവാസികള് കാട്ടിനുള്ളില്, ഭക്ഷണം കിട്ടിയത് രണ്ട് തവണ; വിവരം പുറത്തെത്തിച്ചത് ചാലിയാര് നീന്തിക്കടന്നെത്തിയ യുവാക്കള്\nGeethuMohandas JellikettMovie lijojosepellissery MoothonMovie nivinpauly TorontoInternationalFilmFestival


രാത്രി ടാർ ചെയ്തു, പുലർച്ചെ വെട്ടിപ്പൊളിച്ചു, പൊന്നുരുന്നിയിൽ 'എല്ലാം ശരിയാക്കി'യ ഒരു റോഡ്! | recently tarred road again damaged by water authority in ponnurunni\nരാത്രി ടാർ ചെയ്തു, പുലർച്ചെ വെട്ടിപ്പൊളിച്ചു, പൊന്നുരുന്നിയിൽ 'എല്ലാം ശരിയാക്കി' ഒരു റോഡ്!\nPonnurunni, First Published 30, Dec 2019, 1:09 PM\nവർഷങ്ങളോളം സമരം ചെയ്തിട്ടാണ് ഒടുവിൽ പൊതുമരാമത്ത് വകുപ്പ് വന്ന് പൊന്നുരുന്നിയിലെ റോഡ് നന്നാക്കിക്കൊടുത്തത്. അർധരാത്രി നന്നാക്കി, മണിക്കൂറുകൾക്കുള്ളിൽ വാട്ടർ അതോറിറ്റി വന്ന് 'എല്ലാം ശരിയാക്കി'.\nകൊച്ചി: പൊന്നുരുന്നിയിൽ അർദ്ധരാത്രി ടാർ ചെയ്ത് വൃത്തിയാക്കിയ റോഡ് പുലർച്ചെ തന്നെ വെട്ടിപ്പൊളിച്ച് വാട്ടർ അതോറിറ്റിയുടെ 'പൈപ്പിടൽ'. എട്ട് മാസമായി തകർന്ന് കിടന്ന റോഡ് നാട്ടുകാർ നിരന്തരം സമരം ചെയ്തിട്ടാണ് പിഡബ്ല്യുഡി വന്ന് ശരിയാക്കിക്കൊടുത്തത്. ഞായറാഴ്ച രാത്രിയോടെ ഈ റോഡിന്‍റെ ടാറിംഗ് പിഡബ്ല്യുഡി തീർത്തു. രാവിലെ വന്ന് വാട്ടർ അതോറിറ്റി കുഴിച്ചു, എല്ലാം ശരിയാക്കി.\nഒരാൾക്ക് ഇറങ്ങി നിൽക്കാൻ വലിപ്പമുള്ള കുഴിയാണ് ഇന്ന് വാട്ടർ അതോറിറ്റി പുത്തൻ പുതിയ റോഡിൽ കുഴിച്ചിരിക്കുന്നത്. പാലാരിവട്ടത്ത് വാട്ടർ അതോറിറ്റി കുഴിച്ച കുഴിയിൽ വീണ് യദുലാൽ എന്ന യുവാവ് മരിച്ചിട്ട് ദിവസങ്ങൾ പിന്നിട്ടില്ല, അതിന് മുമ്പാണ് പുതിയ വെട്ടിപ്പൊളിക്കൽ.\nസർക്കാർ വകുപ്പുകൾ തമ്മിൽ പലപ്പോഴും ഏകോപനമില്ലെന്ന പരാതി നിരന്തരം ഉയരാറുണ്ട്. എന്നാൽ അതിന്‍റെ പ്രത്യക്ഷ ഉദാഹരണമാണ് പൊന്നുരുന്നി റോഡ്.\nഎട്ട് മാസമായി തകർന്ന് കിടന്ന പാലാരിവട്ടം - തമ്മനം -വൈറ്റില റോഡിന്‍റെ പേരിൽ ഹൈക്കോടതിയുടേത് അടക്കമുള്ള വിമർശനത്തിന് പിറകെയാണ് പൊതുമരാമത്ത് ടാംറിംഗ് നടത്തി ഗതാഗത യോഗ്യമാക്കിയത്. എന്നാൽ ടാറിന്‍റെ ചൂടാറും മുൻപേ ഇന്ന് പുലർച്ചെയാണ് വാട്ടർ അതോറിറ്റി ഉദ്യോഗസ്ഥരെത്തി കുത്തിപ്പൊളിച്ചത്. അമൃത് കുടിവെള്ളപദ്ധതിയുടെ പൈപ്പ് ടെസ്റ്റിംഗിന് വേണ്ടിയാണ് പൊന്നുരുന്നി പാലത്തിന് സമീപം റോഡിന്‍റെ മധ്യഭാഗത്ത് തന്നെ പത്ത് അടി നീളത്തിൽ റോഡ് വെട്ടിപ്പൊളിച്ചത്.\nപ്രതിഷേധം അറിഞ്ഞ് സ്ഥലത്തെത്തിയ ജല അതോറിറ്റി അസി. എക്സിക്യൂട്ടീവ് എഞ്ചിനീയർ സിന്ധുവിനെയും നാട്ടുകാർ തടഞ്ഞു.\nപൊളിച്ചിട്ട റോഡിൽ നാട്ടുകാർ രാവിലെത്തന്നെ പ്രതിഷേധവുമായെത്തി. തുടർന്ന് റോഡ് ഉപരോധിച്ചു. പാലാരിവട്ടം - പൊന്നുരുന്നി റോഡിൽ ഏറെ തിരക്കുള്ള നേരത്താണ് വെട്ടിപ്പൊളിക്കാൻ വാട്ടർ അതോറിറ്റി എത്തിയതെന്നത് നാട്ടുകാരുടെ രോഷം കൂട്ടി. തുടർന്ന് ജില്ലാ കളക്ടർ എസ് സുഹാസ് എത്തി ഇന്ന് തന്നെ പ്രശ്നം പരിഹരിക്കാമെന്ന് ഉറപ്പ് നൽകിയതിനെത്തുടർന്നാണ് നാട്ടുകാർ പിരിഞ്ഞ് പോയത്. ർ\nLast Updated 30, Dec 2019, 1:24 PM\nകൊവിഡ് പോരാട്ടത്തിൽ രാജ്യം; രോഗമുക്തി നിരക്ക് തൊണ്ണൂറ്റിയൊന്ന് ശതമാനം കടന്നു


Web Desk Aug 14, 2017, 03:45 pm IST\nകാൻഡി: ചരിത്ര നേട്ടവുമായി ഇന്ത്യ. ശ്രീ ലങ്കൻ പടക്കെതിരെയുള്ള ടെസ്റ്റ് പരമ്പര തൂത്തുവാരി ഇന്ത്യ ലങ്കൻ മണ്ണിൽ ചരിത്രമെഴുതി. ഇതിനുൻ മുൻപ് 1994-ലാണ് ഇന്ത്യ ലങ്ക്യ്ക്കെതിരെ സമ്പൂർണ ടെസ്റ്റ് പരമ്പര നേടുന്നത്.\nമൂന്നാം ടെസ്റ്റിൽ ഒരു ഇന്നിംഗ്സിനും 171 റൺസിനുമാണ് ഇന്ത്യയുടെ വിജയം. രണ്ടാമിന്നിങ്‌സില് ഫോളോ ഓണ് വഴങ്ങി ബാറ്റിങ്ങിനിറങ്ങിയ ലങ്ക 181 റണ്‍സിന് എല്ലാവരും പുറത്തായി. ആദ്യ ഇന്നിങ്‌സില് തകര്‍ന്നടിഞ്ഞ ലങ്കയ്ക്ക് രണ്ടാം ഇന്നിങ്‌സിലും തിരിച്ചുവരവിന് സാധിച്ചില്ല.\n487 റണ്‍സ് എന്ന ഇന്ത്യയുടെ ഒന്നാമിന്നിങ്സ് സ്‌കോര് പിന്തുടര്‍ന്ന ശ്രീലങ്ക ആദ്യ ഇന്നിങ്‌സില് 37.4 ഓവറില് 135 റണ്‍സിന് ഓൾ ഔട്ടാകുകയായിരുന്നു .മാനോഫ് ദി മാച്ചായി ഹാർദിക് പാണ്ഡ്യയെ തിരഞ്ഞെടുത്തു . ശിഖർ ധവാനാണ് മാൻ ഓഫ് ദി സീരീസ്.


സംസ്ഥാനത്ത് 4677 പേര്‍ക്ക് കൂടി കോവിഡ്; കാസര്‍കോട് 86 – Utharadesam\nതിരുവനന്തപുരം: സംസ്ഥാനത്ത് ഇന്ന് 4677 പേര്‍ക്ക് കൂടി കോവിഡ്-19 സ്ഥിരീകരിച്ചു. കാസര്‍കോട്ട് ഇന്ന് 86 പേര്‍ക്കാണ് കോവിഡ് സ്ഥിരീകരിച്ചത്. എറണാകുളം 823, തിരുവനന്തപുരം 633, കോഴിക്കോട് 588, തൃശൂര് 485, കോട്ടയം 369, കൊല്ലം 330, കണ്ണൂര് 295, പാലക്കാട് 208, പത്തനംതിട്ട 202, വയനാട് 202, മലപ്പുറം 162, ഇടുക്കി 150, ആലപ്പുഴ 144 എന്നിങ്ങനേയാണ് മറ്റു ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 56,558 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 19 തദ്ദേശ സ്വയംഭരണ പ്രദേശങ്ങളിലായി 21 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nരോഗം സ്ഥിരീകരിച്ച് ചികിത്സയിലായിരുന്ന 6632 പേര് രോഗമുക്തി നേടി. ഇതോടെ 49,459 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 50,35,384 പേര് ഇതുവരെ കോവിഡില് നിന്നും മുക്തി നേടി.\nകാസര്‍കോട് ജില്ലയില് ചികിത്സയിലുണ്ടായിരുന്ന 72 പേര്‍ക്ക് കോവിഡ് നെഗറ്റീവായി. നിലവില് 764 പേരാണ് ചികിത്സയിലുള്ളത്. കോവിഡ് ബാധിച്ച് മരിച്ചവരുടെ എണ്ണം 711.\nഇതുവരെ 141,511 പേര്‍ക്കാണ് കോവിഡ് സ്ഥിരീകരിച്ചത്. ഇതുവരെ 139,486 കോവിഡ് നെഗറ്റീവായി.


യുഡിഎഫിനെ കൈവിടാതെ മഞ്ചേശ്വരം; എംസി ഖമറുദ്ധീന് ഉജ്ജ്വല വിജയം - BIGNEWSLIVE | Latest Malayalam News\nയുഡിഎഫിനെ കൈവിടാതെ മഞ്ചേശ്വരം; എംസി ഖമറുദ്ധീന് ഉജ്ജ്വല വിജയം\nമഞ്ചേശ്വരം: മഞ്ചേശ്വരം നിയമസഭാ ഉപതെരഞ്ഞെടുപ്പിൽ യുഡിഎഫിന് പ്രതീക്ഷിച്ച വിജയം. ത്രികോണ മത്സരം പ്രതീക്ഷിച്ചിരുന്ന മഞ്ചേശ്വരത്ത് മുസ്ലിം ലീഗ് ജില്ലാ അധ്യക്ഷനായ എംസി ഖമറുദ്ധീൻ 7923 വോട്ടിന് ഉജ്ജ്വല വിജയമാണ് നേടിയത്. അദ്ദേഹം 65407 വോട്ടുകളാണ് നേടിയത്.\nസംസ്ഥാനത്തൊട്ടാകെ തകർന്നടിഞ്ഞ എൻഡിഎയ്ക്ക് അൽപ്പം ആശ്വാസമായത് മഞ്ചേശ്വരമാണ്. എൻഡിഎ സ്ഥാനാർത്ഥിയായ രവീശ തന്ത്രി കുണ്ടാറാണ് മഞ്ചേശ്വരത്ത് രണ്ടാം സ്ഥാനത്തെത്തിയത്. 57484 വോട്ട് നേടിയാണ് എൻഡിഎ രണ്ടാം സ്ഥാനം നിലനിർത്തിയത്.\nഅതേസമയം എൽഡിഎഫിന് കോന്നിയിലേയും വട്ടിയൂർക്കാവിലേയും അട്ടിമറിക്കിടയിലും മഞ്ചേശ്വരത്ത് മൂന്നാം സ്ഥാനത്തേക്ക് പോയത് നിരാശയായി. മഞ്ചേശ്വരത്ത് ബഹുദൂരം പിന്നോട്ട് പോയ എൽഡിഎഫ് സ്ഥാനാർത്ഥി ശങ്കർ റൈ 38233 വോട്ട് മാത്രമാണ് നേടിയത്.\nTags: by electionKeralamanjeshwarmc kamaruddin


സംസ്ഥാനത്തിന് 5.38 ലക്ഷം ഡോസ് വാക്‌സിന് കൂടി ലഭ്യമായതായി ആരോഗ്യമന്ത്രി വീണ ജോര്‍ജ് അറിയിച്ചു. | Malayali Manasu\nHome Kerala സംസ്ഥാനത്തിന് 5.38 ലക്ഷം ഡോസ് വാക്‌സിന് കൂടി ലഭ്യമായതായി ആരോഗ്യമന്ത്രി വീണ ജോര്‍ജ് അറിയിച്ചു.\nസംസ്ഥാനത്തിന് 5.38 ലക്ഷം ഡോസ് വാക്‌സിന് കൂടി ലഭ്യമായതായി ആരോഗ്യമന്ത്രി വീണ ജോര്‍ജ് അറിയിച്ചു.\nസംസ്ഥാനം വാങ്ങിയ 1,88,820 ഡോസ് കോവിഷീല്‍ഡ് വാക്‌സിനും കേന്ദ്രം അനുവദിച്ച 3.5 ലക്ഷം കോവീഷീല്‍ഡ് വാക്‌സിനുമാണ് ലഭിച്ചത്.\nPrevious article16 വരെ കേരളത്തിൽ ശക്തമായ മഴയ്ക്ക് സാധ്യത\nNext articleതിമിംഗലത്തിന്റെ വായയ്ക്കുള്ളില് 30 മിനിറ്റിനു ശേഷം, അത്ഭുതകരമായ രക്ഷപ്പെടല്


തൂത്തുക്കുടി കേസ് :രണ്ട് പോലീസുകാര് കൂടി അറസ്റ്റില്; പടക്കം പൊട്ടിച്ച് ആഘോഷിച്ച് ജനം | നേര്‍രേഖ24X7\nതൂത്തുക്കുടി കേസ് :രണ്ട് പോലീസുകാര് കൂടി അറസ്റ്റില്; പടക്കം പൊട്ടിച്ച് ആഘോഷിച്ച് ജനം\nചെന്നൈ | തൂത്തുക്കുടിയില് പിതാവും മകനും പോലീസ് കസ്റ്റഡിയില് കൊല്ലപ്പെട്ട സംഭവത്തില് കൂടുതല് പോലീസുകാര് അറസ്റ്റില് . എസ്‌ഐ ബാലകൃഷ്ണന്, മുത്തുരാജ്, മുരുകന് , ശ്രീധര്‍എന്നീ പോലീസ് ഉദ്യോഗസ്ഥരാണ് ഇന്ന് അറസ്റ്റിലായത്. സംഭവത്തിന് പിറകെ ഇവര് ഒളിവില് പോവുകയായിരുന്നു. ഇതോടെ കേസില് അറസ്റ്റിലായ പോലീസുകാരടെ എണ്ണംഅഞ്ചായി. പോലീസുകാരുടെ അറസ്റ്റ് പടക്കം പൊട്ടിച്ചാണ് ജനം ആഘോഷിച്ചത്.\nകേസില് സാത്താന്‍കുളം എസ് ഐ രഘു ഗണേശനെ\nസി ബി സി ഐ ഡി കഴിഞ്ഞ ദിവസം അറസ്റ്റു ചെയതിരുന്നു. പോലീസിനെതിരേ കൊലപാതക കുറ്റത്തിന് കേസെടുക്കുകയും ചെയ്തിട്ടുണ്ട്. പോലീസുകാര് കുറ്റം ചെയ്തതായി പ്രഥമദൃഷ്ട്യാ തെളിഞ്ഞിട്ടുണ്ടെന്ന് മദ്രാസ് ഹൈക്കോടതി വ്യക്തമാക്കിയിരുന്നു.\nമൊബൈല് ഫോണ് കടയുടമ ജയരാജ്, മകന് ഫെനിക്സ് എന്നിവരാണ് കസ്റ്റഡിയില് കൊല്ലപ്പെട്ടത്. ലോക്ക് ഡൗണ് ലംഘിച്ചെന്ന പരാതിയില് പോലീസ് കസ്റ്റഡിയിലെടുത്ത ഇവരെ പോലീസ് ക്രൂരമായി മര്‍ദിച്ചതായാണ് ആരോപണം. ജൂണ് 23ന് കോവില്‍പട്ടിയിലെ ആശുപത്രിയില് വച്ചാണ് ഇരുവരും മരിച്ചത്. സംഭവത്തില് വന് പ്രതിഷേധമാണ് തമിഴ്നാട്ടില് ഉയര്‍ന്നത്\nനേര്‍രേഖ24X7: തൂത്തുക്കുടി കേസ് :രണ്ട് പോലീസുകാര് കൂടി അറസ്റ്റില്; പടക്കം പൊട്ടിച്ച് ആഘോഷിച്ച് ജനം


കാട്ടുതീയിൽ കത്തിയമർന്ന് | wild fire marayur\nതാമസക്കാരില്ലാത്ത വീടുകളാണ് നശിച്ചത്\nകാട്ടുതീയില് മറയൂര് ഇന്ദിരാനഗറിലെ വീടുകള്‍ക്ക് തീപിടിച്ചപ്പോള്. താമസക്കാരില്ലാത്ത വീടുകളാണ് നശിച്ചത്\nമറയൂർ: പഞ്ചായത്തിലെ ഇന്ദിരാ നഗർ ഗോത്രവർഗ പുനരധിവാസ കോളനിയിൽ ഒട്ടേറെ വീടുകൾ കാട്ടുതീയിൽ നശിച്ചു. പണി പൂർത്തീകരിച്ചതും അല്ലാത്തതുമായ അൻപതിലധികം വീടുകളാണ് കഴിഞ്ഞ ദിവസങ്ങളിൽ കത്തിയമർന്നത്.\nമനുഷ്യവാസമില്ലാത്തതിനാൽ വീടിനകത്തും പരിസരത്തും കാടുപിടിച്ച നിലയിലായിരുന്നു. വേനൽ കടുത്തതോടുകൂടി ഈ മേഖലയിൽ കാട്ടുതീ വ്യാപകമായി പടർന്നിരുന്നു. കഠിനശ്രമത്തിനൊടുവിൽ ആൾതാമസമുള്ള വീടുകൾ സംരക്ഷിക്കാൻ കഴിഞ്ഞു. മുത്തങ്ങ സമരത്തെ തുടർന്നുള്ള പ്രശ്നപരിഹാര ഭാഗമായി സംസ്ഥാനത്ത് ആദ്യമായി ആദിവാസി വിഭാഗക്കാർക്ക് ഭൂമി വിതരണം നടത്തിയത് മറയൂർ ഇന്ദിരാ നഗറിലാണ്. മറയൂർ വില്ലേജിൽപ്പെട്ട സ്ഥലത്ത് 242 കുടുംബങ്ങൾക്ക് ഒന്നര ഏക്കർവീതം അന്നത്തെ മുഖ്യമന്ത്രിയായിരുന്ന എ.കെ.ആന്റണി നല്കി.\nപഞ്ചായത്തിലെ കുമ്മിട്ടാംകുഴി, പട്ടിക്കാട്, ചെറുവാട്, കരിമൂട്ടി എന്നിവിടങ്ങളിൽ മലപുലയ വിഭാഗത്തിൽപ്പെടുന്ന കുടുംബങ്ങൾക്കാണ് ഭൂമി ലഭിച്ചത്. മാതൃകാ കോളനിയായി ഇതിനെ മാറ്റിയെടുക്കാൻ ഒട്ടേറെ പദ്ധതികൾ ഇവിടെ നടപ്പാക്കി. എന്നാൽ, പദ്ധതി നിർവഹണത്തിലെ അപാകംമൂലം ഇന്നും കോളനിയുടെ അവസ്ഥ പരിതാപകരമാണ്. കുടിവെള്ളമടക്കമുള്ള അടിസ്ഥാന സൗകര്യങ്ങളുടെ അപര്യാപ്തത ഏറെയാണ്. ഇവിടെ 242 വീടുകളുടെ നിർമാണച്ചുമതല നിർമിതികേന്ദ്രത്തിനായിരുന്നു. ഇവർ നേരിട്ട് പണി നടത്താതെ വാനം തോണ്ടുന്നതുമുതൽ ഘട്ടംഘട്ടമായിട്ടുള്ള പണി കരാറുകാർക്ക് നല്കി. നൂറിൽ താഴെ മാത്രം വീടുകളുടെ പണിയേ പൂർത്തീകരിച്ചിട്ടുള്ളൂ. പാതി പണിത നിലയിലും അല്ലാതെയും ബാക്കി വിടുകൾ ഇന്നും ഉപേക്ഷിച്ച നിലയിലാണ്. ഈ വീടുകളാണ് കാട്ടുതീയിലും മഴയിലും നശിക്കുന്നത്.\nwild fire marayur\nപെരിയാറിൽ വീണ്ടും കൈയേറ്റം; നടപടിയുമായി റവന്യൂ വകുപ്പ്\nകല്ലാർ സ്‌കൂളിനുനേരേ രാത്രിയിൽ സാമൂഹികവിരുദ്ധരുടെ ആക്രമണം\nസി.പി.എം. പ്രവർത്തകർ തുണയായി; വാസുവിനും കുടുംബത്തിനും ഇനി ഒഴുക്കിനെ പേടിക്കണ്ട\nമൂന്നാർ ടൗണിലെ ഓട്ടോറിക്ഷകൾക്കെതിരേ നടപടിയുമായി പോലീസ്


വിവാദ കാർഷിക നിയമങ്ങൾ പിൻവലിച്ചു പ്രധാനമന്ത്രി | Sutharya Keralam\nവിവാദ കാർഷിക നിയമങ്ങൾ പിൻവലിച്ചു പ്രധാനമന്ത്രി\nവിവാദമായ മൂന്നു കാര്‍ഷിക നിയമങ്ങളും കേന്ദ്രസര്‍ക്കാര് പിന്‍വലിച്ചെന്നും\nപാര്‍ലമെന്റ് സമ്മേളനത്തില് ഇക്കാര്യം അറിയിക്കുമെന്നും പ്രധാനമന്ത്രി നരേന്ദ്രമോദി. ഇന്ന് രാവിലെ രാജ്യത്തെ അഭിംസബോധന ചെയ്തു നടത്തിയ പ്രസംഗത്തിലാണ് പ്രഖ്യാപനം.\nരണ്ട് വര്‍ഷത്തേക്ക് നിയമം നടപ്പാക്കുന്നത് നീട്ടിവെക്കുമെന്നും പാര്‍ലമെന്റ് സമ്മേളനത്തില് വീണ്ടും മൂന്ന് കാര്‍ഷിക പരിഷ്‌കരണ നിയമങ്ങള് കൊണ്ടുവരുമെന്നും പ്രധാനമന്ത്രി പറഞ്ഞു. ഗുരു നാനാക്ക് ജയന്തി ദിനത്തിലാണ് പ്രധാനമന്ത്രിയുടെ നിര്‍ണായക പ്രഖ്യാപനം\nഎന്നാല് കര്‍ഷക സമരം നടത്തിവന്ന സംഘടനകളെ രൂക്ഷമായ ഭാഷയില് വിമര്‍ശിച്ചുകൊണ്ടാണ് പ്രധാനമന്ത്രി നിര്‍ണായക പ്രഖ്യാപനം നടത്തിയത്. ആത്മാര്‍ത്ഥമായി കൊണ്ടുവന്ന നിയമങ്ങള് ഒരു വിഭാഗം കര്‍ഷകരില് അതൃപ്തിയുണ്ടാക്കി. കര്‍ഷകരുടെ ബുദ്ധിമുട്ടുകള് തനിക്കറിയാം. അതുകൊണ്ടാണ് നിയമം കൊണ്ടുവന്നത്.\nകര്‍ഷകര് രാജ്യത്തിന്റെ നട്ടെല്ലാണ്. ചെയ്ത കാര്യങ്ങളെല്ലാം കര്‍ഷകരുടെ നന്‍മയ്ക്ക് വേണ്ടിയായിരുന്നു. എന്നാല് ചില കര്‍ഷകര്‍ക്ക് അത് മനസിലാക്കാന് സാധിച്ചില്ലെന്നും മോദി പറഞ്ഞു. രാജ്യത്തോട് ക്ഷമ ചോദിച്ച പ്രധാനമന്ത്രി രാജ്യതലസ്ഥാനത്ത് സമരം ചെയ്യുന്ന കര്‍ഷകര് മടങ്ങി പോകണമെന്നും ആവശ്യപ്പെട്ടു.\nഈ മാസം അവസാനത്തോടെ നിയമം ഇല്ലാതാകും. കര്‍ഷകള് ഭൂരിഭാഗവും ദരിദ്രരാണെന്നും അവരുടെ വേദന മനസ്സിലാക്കുന്നതായും പ്രധാനമന്ത്രി നരേന്ദ്രമോദി. അഞ്ചു സംസ്ഥാനങ്ങളിലടക്കം നിരവധി തെരഞ്ഞെടുപ്പകള് നടക്കാനിരിക്കെ മോദി സര്‍ക്കാര് പിന്‍വലിച്ചിരിക്കുന്നത്. ഒരു വര്‍ഷം നീണ്ട പ്രതിഷേധങ്ങള്‍ക്കൊടുവിലാണ് നടപടി\nPrevious articleമുന്നറിയിപ്പില്ലാതെ തമിഴ്നാട് ആളിയാര് ഡാം തുറന്നു; പാലക്കാട്ടെ പുഴകളില് കുത്തൊഴുക്ക്\nNext articleഐ.എസ്.എല് എട്ടാം സീസണിന് ഇന്ന് കിക്കോഫ്


ദക്ഷിണ അമേരിക്കയില് കോവിഡിന്റെ പുതിയ വകഭേദം സ്ഥിരീകരിച്ചു.ലാംബ്ഡ എന്നാണ് പേര് നല്‍കിയിരിക്കുന്നത്. ഫെബ്രുവരി 23 നും ജൂണ്7നും ഇടയില് ആറ് ലാംബ്ഡ കേസുകളാണ് റിപ്പോര്‍ട്ട് ചെയ്തിരിക്കുന്നത്. വിദേശ യാത്രയുമായി ബന്ധപ്പെട്ടാണ് ഈ കേസുകളെല്ലാം റിപ്പോര്‍ട്ട് ചെയ്തിരിക്കുന്നത്. അതേസമയം പെറുവില് ആദ്യമായി റിപ്പോര്‍ട്ടു ചെയ്ത ലാംബ്ഡ ഇതിനകം 26 രാജ്യങ്ങളില് സാന്നിധ്യമറിയിച്ചിട്ടുണ്ട്. ചിലി, പെറു, ഇക്വഡോര്, തെക്കേ അമേരിക്ക, അര്‍ജന്റീന എന്നിവിടങ്ങളിലെ ശാസ്ത്രജ്ഞരാണ് ലാംഡ വേരിയന്റ് കണ്ടെത്തിയത്.\nTags: covid new variant, latin america\nമൂക്കടപ്പ് മാറ്റാൻ രണ്ട് അല്ലി വെളുത്തുള്ളി? യുവതിയുടെ വീഡിയോ വൈറൽ